CELEX: 32019R0027
Language: fi
Date: 2018-12-19 00:00:00
Title: Komission täytäntöönpanoasetus (EU) 2019/27, annettu 19 päivänä joulukuuta 2018, siviili-ilmailun lentomiehistöä koskevien teknisten vaatimusten ja hallinnollisten menettelyjen säätämisestä annetun asetuksen (EU) N:o 1178/2011 muuttamisesta Euroopan parlamentin ja neuvoston asetuksen (EU) 2018/1139 nojalla (ETA:n kannalta merkityksellinen teksti.)

10.1.2019   
               
               
                  FI
               
               
                  Euroopan unionin virallinen lehti
               
               
                  L 8/1
               
            
         KOMISSION TÄYTÄNTÖÖNPANOASETUS (EU) 2019/27,
         annettu 19 päivänä joulukuuta 2018,
         siviili-ilmailun lentomiehistöä koskevien teknisten vaatimusten ja hallinnollisten menettelyjen säätämisestä annetun asetuksen (EU) N:o 1178/2011 muuttamisesta Euroopan parlamentin ja neuvoston asetuksen (EU) 2018/1139 nojalla
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisistä siviili-ilmailua koskevista säännöistä ja Euroopan unionin lentoturvallisuusviraston perustamisesta, Euroopan parlamentin ja neuvoston asetusten (EY) N:o 2111/2005, (EY) N:o 1008/2008, (EU) N:o 996/2010, (EU) N:o 376/2014 ja direktiivien 2014/30/EU ja 2014/53/EU muuttamisesta sekä Euroopan parlamentin ja neuvoston asetusten (EY) N:o 552/2004, (EY) N:o 216/2008 ja neuvoston asetuksen (ETY) N:o 3922/91 kumoamisesta 4 päivänä heinäkuuta 2018 annetun Euroopan parlamentin ja neuvoston asetuksen (EU) 2018/1139 (1) ja erityisesti sen 23 artiklan 1 kohdan, 27 artiklan 1 kohdan, 62 artiklan 14 ja 15 kohdan, 72 artiklan 5 kohdan sekä 74 artiklan 8 kohdan,
         sekä katsoo seuraavaa:
         
                     (1)
                  
                  
                     Komission asetuksessa (EU) N:o 1178/2011 (2) vahvistetaan tiettyihin lentolupakirjoihin sovellettavat yksityiskohtaiset säännöt, kansallisten lentolupakirjojen ja kansallisten lentomekaanikon lupakirjojen muuntamiseen lentolupakirjoiksi sovellettavat yksityiskohtaiset säännöt ja kolmansien maiden lupakirjojen hyväksyntäedellytykset. Siinä säädetään myös lentäjien lääketieteellisiin kelpoisuustodistuksiin sovellettavista säännöistä, kansallisten lääketieteellisten kelpoisuustodistusten muuntamista koskevista edellytyksistä ja ilmailulääkärien hyväksyntätodistuksista, minkä lisäksi siinä on säännöksiä matkustamomiehistön lääketieteellisestä kelpoisuudesta.
                  
               
                     (2)
                  
                  
                     Asetuksen (EU) N:o 1178/2011 täytäntöönpanon yhteydessä on käynyt ilmi, että eräissä sen säännöksissä on virheellisiä sanamuotoja tai säännökset ovat epäselviä. Tämä vaikeuttaa asetuksen täytäntöönpanoa ja siviili-ilmailun yhtenäisen turvallisuustason ylläpitoa kaikissa jäsenvaltioissa. Sen vuoksi kyseisiä säännöksiä olisi selkeytettävä ja ne olisi korjattava.
                  
               
                     (3)
                  
                  
                     Euroopan unionin lentoturvallisuusviraston, jäljempänä ’virasto’, tekemissä standardointitarkastuksissa ja sen johtamissa lääketieteellisen asiantuntijaryhmän kokouksissa asetuksen (EU) N:o 1178/2011 liitteessä IV todettiin olevan useita sääntelyn aukkoja, jotka voivat vaikuttaa lentoturvallisuuteen ja joihin olisi sen vuoksi puututtava.
                  
               
                     (4)
                  
                  
                     Germanwingsin lennon 9525 onnettomuuden jälkeisessä tutkinnassa tunnistettiin useita turvallisuusriskejä. Tutkinnasta vastasi viraston johtama Germanwings-työryhmä, joka antoi kuusi suositusta näiden riskien pienentämiseksi (3). Neljään näistä suosituksista – suositus 2 ’Ohjaamomiehistön mielenterveyden arviointi’, suositus 3 ’Alkoholin ja muiden psykoaktiivisten aineiden väärinkäytön estäminen ohjaamomiehistön keskuudessa’, suositus 4 ’Ilmailulääkäreiden koulutus ja valvonta ja ilmailulääkäreiden verkosto’ sekä suositus 5 ’Euroopan ammattilentäjien lääketieteellisen kelpoisuusrekisterin perustaminen’ – sisältyy muutoksia asetuksessa (EU) N:o 1178/2011 oleviin ohjaamomiehistön lääketieteellistä kelpoisuutta koskeviin sääntöihin. On aiheellista toimia näiden neljän suosituksen mukaan.
                  
               
                     (5)
                  
                  
                     Asetuksen (EU) N:o 1178/2011 säännökset lääketieteellisistä kelpoisuusvaatimuksista ja ilmailulääketieteellisestä tarkastuksesta olisi mukautettava komission asetuksen (EU) 2015/340 (4) asiaa koskeviin säännöksiin.
                  
               
                     (6)
                  
                  
                     Virasto toimitti Euroopan komissiolle täytäntöönpanosääntöjen luonnoksen yhdessä lausuntonsa nro 9/2016 kanssa.
                  
               
                     (7)
                  
                  
                     Tässä asetuksessa säädetyt toimenpiteet ovat asetuksen (EU) 2018/1139 127 artiklalla perustetun komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetus (EU) N:o 1178/2011 seuraavasti:
            
                        1)
                     
                     
                        Lisätään 2 artiklaan 22 a, 22 b ja 22 c alakohta seuraavasti:
                        
                                    ”22 a)
                                 
                                 
                                    luvulla ’ARO.RAMP’ lentotoiminta-asetuksen liitteessä II olevaa lukua RAMP;
                                 
                              
                                    22 b)
                                 
                                 
                                    ’automaattisesti hyväksytyllä’ hyväksyntää, jonka ICAO-lisäyksessä mainittu ICAOn sopimusvaltio antaa ilman muodollisuuksia Chicagon yleissopimuksen liitteen 1 mukaisesti myönnetylle ohjaamomiehistön lupakirjalle;
                                 
                              
                                    22 c)
                                 
                                 
                                    ’ICAO-lisäyksellä’ Chicagon yleissopimuksen liitteen 1 mukaisesti myönnetyn automaattisesti hyväksytyn ohjaamomiehistön lupakirjan lisäystä (attachment), joka mainitaan ohjaamomiehistön lupakirjan XIII kohdassa.”
                                 
                              
                  
                        2)
                     
                     
                        Muutetaan liite IV tämän asetuksen liitteen I mukaisesti.
                     
                  
                        3)
                     
                     
                        Muutetaan liite VI tämän asetuksen liitteen II mukaisesti.
                     
                  
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 19 päivänä joulukuuta 2018.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 212, 22.8.2018, s. 1.
         
            (2)  Komission asetus (EU) N:o 1178/2011, annettu 3 päivänä marraskuuta 2011 siviili-ilmailun lentomiehistöä koskevien teknisten vaatimusten ja hallinnollisten menettelyjen säätämisestä Euroopan parlamentin ja neuvoston asetuksen (EY) N:o 216/2008 nojalla (EUVL L 311, 25.11.2011, s. 1).
         
            (3)  http://ec.europa.eu/transport/sites/transport/files/modes/air/news/doc/2015-07-17-germanwings-report/germanwings-task-force-final-report.pdf
         
            (4)  Komission asetus (EU) 2015/340, annettu 20 päivänä helmikuuta 2015, lennonjohtajien lupakirjoja ja todistuksia koskevista teknisistä vaatimuksista ja hallinnollisista menettelyistä Euroopan parlamentin ja neuvoston asetuksen (EY) N:o 216/2008 mukaisesti, komission täytäntöönpanoasetuksen (EU) N:o 923/2012 muuttamisesta ja komission asetuksen (EU) N:o 805/2011 kumoamisesta (EUVL L 63, 6.3.2015, s. 1).
      
      
         
            LIITE I
            Muutetaan asetuksen (EU) N:o 1178/2011 liite IV seuraavasti:
            
                        1)
                     
                     
                        Korvataan A ja B luku seuraavasti:
                        ”A LUKU
                        
                           
                              YLEISET VAATIMUKSET
                           
                        
                        
                           1 JAKSO
                        
                        
                           
                              Yleistä
                           
                        
                        
                           MED.A.001   Toimivaltainen viranomainen
                        
                        Tässä liitteessä (osa MED) toimivaltaisella viranomaisella tarkoitetaan
                        
                                    a)
                                 
                                 
                                    ilmailulääketieteen keskusten (AeMC) osalta
                                    
                                                1)
                                             
                                             
                                                sen jäsenvaltion nimeämää viranomaista, jossa ilmailulääketieteen keskuksen päätoimipaikka sijaitsee;
                                             
                                          
                                                2)
                                             
                                             
                                                virastoa, jos ilmailulääketieteen keskus sijaitsee kolmannessa maassa;
                                             
                                          
                              
                                    b)
                                 
                                 
                                    ilmailulääkäreiden (AME) osalta
                                    
                                                1)
                                             
                                             
                                                sen jäsenvaltion nimeämää viranomaista, jossa ilmailulääkärin pääasiallinen vastaanotto sijaitsee;
                                             
                                          
                                                2)
                                             
                                             
                                                jos ilmailulääkärin pääasiallinen vastaanotto sijaitsee kolmannessa maassa, sen jäsenvaltion nimeämää viranomaista, jolta ilmailulääkäri hakee ilmailulääkärin hyväksyntätodistusta;
                                             
                                          
                              
                                    c)
                                 
                                 
                                    yleislääkäreiden osalta sen jäsenvaltion nimeämää viranomaista, jossa yleislääkäri on ilmoittanut harjoittavansa toimintaansa;
                                 
                              
                                    d)
                                 
                                 
                                    matkustamomiehistön lääketieteellistä kelpoisuutta arvioivien työterveyslääkäreiden osalta sen jäsenvaltion nimeämää viranomaista, jossa työterveyslääkäri on ilmoittanut harjoittavansa toimintaa.
                                 
                              
                           MED.A.005   Soveltamisala
                        
                        Tässä liitteessä (osa MED) määritetään seuraavia seikkoja koskevat vaatimukset:
                        
                                    a)
                                 
                                 
                                    lentolupakirjan mukaisten tai lento-oppilaan oikeuksien käyttämiseen vaadittavan lääketieteellisen kelpoisuustodistuksen myöntäminen, voimassaolo, voimassaolon jatkaminen ja uusiminen;
                                 
                              
                                    b)
                                 
                                 
                                    matkustamomiehistön lääketieteellinen kelpoisuus;
                                 
                              
                                    c)
                                 
                                 
                                    ilmailulääkäreiden hyväksyntätodistukset;
                                 
                              
                                    d)
                                 
                                 
                                    yleislääkäreiden ja työterveyslääkäreiden kelpoisuus.
                                 
                              
                           MED.A.010   Määritelmät
                        
                        Tässä liitteessä (osa MED) tarkoitetaan:
                        
                                    —
                                 
                                 
                                    ’rajoituksella’ lääketieteelliseen kelpoisuustodistukseen tai matkustamomiehistön terveydentilatodistukseen merkittävää ehtoa, jota lupakirjan tai matkustamomiehistön kelpoisuustodistuksen mukaisten oikeuksien käyttämisessä on noudatettava;
                                 
                              
                                    —
                                 
                                 
                                    ’ilmailulääketieteellisellä tarkastuksella’ tarkastelua, tunnustelua, koputtelua, kuuntelua tai muuta lupakirjan mukaisten oikeuksien käyttämisen tai turvallisuuteen liittyvien matkustamomiehistön tehtävien suorittamisen edellyttämän lääketieteellisen kelpoisuuden määrittämiseksi suoritettavaa tutkimusta;
                                 
                              
                                    —
                                 
                                 
                                    ’ilmailulääketieteellisellä arvioinnilla’ hakijan lääketieteellistä kelpoisuutta koskevien päätelmien tekemistä tämän liitteen (osa MED) vaatimusten mukaisten tarkastusten ja muiden kliinisesti tarkoituksenmukaisten tarkastusten ja lääketieteellisten kokeiden perusteella;
                                 
                              
                                    —
                                 
                                 
                                    ’merkittävällä’ sellaista lääketieteellisen tilan astetta, joka estäisi lupakirjan mukaisten oikeuksien käyttämisen tai turvallisuuteen liittyvien matkustamomiehistön tehtävien suorittamisen turvallisesti;
                                 
                              
                                    —
                                 
                                 
                                    ’hakijalla’ lääketieteellistä kelpoisuustodistusta hakevaa henkilöä tai lääketieteellisen kelpoisuustodistuksen haltijaa, jonka kelpoisuus lupakirjan mukaisten oikeuksien käyttämiseen tai turvallisuuteen liittyvien matkustamomiehistön tehtävien suorittamiseen arvioidaan ilmailulääketieteellisessä arvioinnissa;
                                 
                              
                                    —
                                 
                                 
                                    ’lääketieteellisillä esitiedoilla’ kertomusta tai tietoja hakijan nykyiseen terveydentilaan ja ilmailulääketieteelliseen kelpoisuuteen vaikuttavista tai mahdollisesti vaikuttavista aiemmista sairauksista, loukkaantumisista, hoidoista tai muista lääketieteellisistä tosiseikoista, terveydentilan vuoksi kelpaamattomaksi arvioinnit tai lääketieteellisen kelpoisuustodistuksen rajoitukset mukaan luettuina;
                                 
                              
                                    —
                                 
                                 
                                    ’lupakirjaviranomaisella’ lupakirjan myöntäneen jäsenvaltion toimivaltaista viranomaista tai tahoa, jolta lupakirjaa on haettava, tai jos henkilö ei ole vielä hakenut lupakirjaa, liitteessä I (osa FCL) olevan FCL.001 kohdan mukaisesti määritettyä toimivaltaista viranomaista;
                                 
                              
                                    —
                                 
                                 
                                    ’turvallisuuden kannalta riittävällä värinäöllä’ sitä, että hakija kykenee helposti erottamaan lennonvarmistuksessa käytettävät värit ja tunnistamaan ilmailussa käytettävät värivalot oikein;
                                 
                              
                                    —
                                 
                                 
                                    ’tutkimuksella’ hakijan epäillyn sairauteen viittaavan tilan arviointia tarkastusten ja kokeiden avulla lääketieteellisen tilan toteamiseksi tai sen poissulkemiseksi;
                                 
                              
                                    —
                                 
                                 
                                    ’vahvistetulla lääkärinlausunnolla’ päätelmää, johon yksi tai useampi lupakirjaviranomaisen hyväksymä lääketieteen asiantuntija on kyseisessä tapauksessa päätynyt objektiivisin ja syrjimättömin perustein ja tarvittaessa lentotoiminnan asiantuntijoiden tai muiden asiantuntijoiden kanssa neuvoteltuaan ja jota varten toiminnallinen riskinarviointi voi olla aiheellinen;
                                 
                              
                                    —
                                 
                                 
                                    ’aineiden väärinkäytöllä’ tarkoitetaan yhden tai useamman psykoaktiivisen aineen käyttöä lentomiehistön keskuudessa tavalla, joka voi yksinään tai yhdessä
                                    
                                                a)
                                             
                                             
                                                aiheuttaa suoranaista vaaraa käyttäjälleen tai vaarantaa toisten hengen, terveyden tai hyvinvoinnin;
                                             
                                          
                                                b)
                                             
                                             
                                                aiheuttaa tai pahentaa ammatillisia, sosiaalisia, henkisiä tai fyysisiä ongelmia tai häiriöitä;
                                             
                                          
                              
                                    —
                                 
                                 
                                    ’psykoaktiivisilla aineilla’ alkoholia, opioideja, kannabinoideja, rauhoittavia lääkkeitä ja unilääkkeitä, kokaiinia, muita psykostimulantteja, hallusinogeenejä ja liuottimia, mutta ei kofeiinia eikä tupakkaa;
                                 
                              
                                    —
                                 
                                 
                                    ’taittovirheellä’ suurimman taittovirheen meridiaanin poikkeamaa normaalinäöstä dioptrioissa vakiomenetelmillä mitattuna.
                                 
                              
                           MED.A.015   Lääketieteellisten tietojen luottamuksellisuus
                        
                        Kaikkien ilmailulääketieteellisiin tarkastuksiin, arviointeihin ja kelpoisuustodistusten myöntämiseen osallistuvien henkilöiden on varmistettava, että lääketieteellisten tietojen luottamuksellisuutta noudatetaan aina.
                        
                           MED.A.020   Lääketieteellisen kelpoisuuden heikkeneminen
                        
                        
                                    a)
                                 
                                 
                                    Lupakirjan haltija ei saa käyttää lupakirjansa ja siihen liittyvien kelpuutusten tai todistusten mukaisia oikeuksia eikä lento-oppilas lentää yksin, jos hän
                                    
                                                1)
                                             
                                             
                                                tietää lääketieteellisen kelpoisuutensa heikentyneen niin, että se saattaisi estää häntä käyttämästä näitä oikeuksia turvallisesti;
                                             
                                          
                                                2)
                                             
                                             
                                                ottaa tai käyttää lääkärin määräyksellä tai ilman sitä saatavia lääkkeitä, jotka todennäköisesti haittaavat kyseisen lupakirjan mukaisten oikeuksien turvallista käyttöä;
                                             
                                          
                                                3)
                                             
                                             
                                                saa lääketieteellistä, kirurgista tai muunlaista hoitoa, joka todennäköisesti haittaa kyseisen lupakirjan mukaisten oikeuksien turvallista käyttöä.
                                             
                                          
                              
                                    b)
                                 
                                 
                                    Lääketieteellisen kelpoisuustodistuksen haltijan on lisäksi ilman tarpeetonta viivytystä ja ennen lupakirjansa mukaisten oikeuksien käyttämistä otettava yhteyttä tapauksen mukaan ilmailulääketieteen keskukseen, ilmailulääkäriin tai yleislääkäriin, jos
                                    
                                                1)
                                             
                                             
                                                hänelle on tehty kirurginen tai invasiivinen (elimistön sisälle ulottuva) toimenpide;
                                             
                                          
                                                2)
                                             
                                             
                                                hän on aloittanut säännöllisen lääkityksen;
                                             
                                          
                                                3)
                                             
                                             
                                                hänelle on aiheutunut merkittävä henkilökohtainen vamma, joka vaikuttaa hänen kykyynsä toimia ohjaamomiehistön jäsenenä;
                                             
                                          
                                                4)
                                             
                                             
                                                hän kärsii merkittävästä sairaudesta, joka vaikuttaa hänen kykyynsä toimia ohjaamomiehistön jäsenenä;
                                             
                                          
                                                5)
                                             
                                             
                                                hän on raskaana;
                                             
                                          
                                                6)
                                             
                                             
                                                hän on joutunut sairaalaan tai muuhun sairaanhoitolaitokseen;
                                             
                                          
                                                7)
                                             
                                             
                                                hän tarvitsee silmälasit ensimmäisen kerran.
                                             
                                          
                              
                                    c)
                                 
                                 
                                    Edellä b kohdassa tarkoitetuissa tapauksissa
                                    
                                                1)
                                             
                                             
                                                luokan 1 ja luokan 2 lääketieteellisten kelpoisuustodistusten haltijoiden on käännyttävä ilmailulääketieteen keskuksen tai ilmailulääkärin puoleen. Tällöin ilmailulääketieteen keskus tai ilmailulääkäri arvioi lupakirjan haltijan lääketieteellisen kelpoisuuden ja päättää, kykeneekö tämä jatkamaan oikeuksiensa käyttämistä;
                                             
                                          
                                                2)
                                             
                                             
                                                kevyiden ilma-alusten lupakirjaan (LAPL) liittyvän lääketieteellisen kelpoisuustodistuksen haltijan on käännyttävä todistuksen allekirjoittaneen ilmailulääketieteen keskuksen, ilmailulääkärin tai yleislääkärin puoleen. Tällöin ilmailulääketieteen keskus, ilmailulääkäri tai yleislääkäri arvioi lupakirjan haltijan lääketieteellisen kelpoisuuden ja päättää, kykeneekö tämä jatkamaan oikeuksiensa käyttämistä.
                                             
                                          
                              
                                    d)
                                 
                                 
                                    Matkustamomiehistön jäsen ei saa suorittaa tehtäviä ilma-aluksessa tai käyttää matkustamomiehistön kelpoisuustodistuksensa mukaisia oikeuksia, jos hän on tietoinen jostakin sellaisesta lääketieteellistä kelpoisuuttaan heikentävästä lääketieteellisestä tilasta, joka saattaa vaikuttaa hänen kykyynsä suorittaa turvallisuuteen liittyviä tehtäviään ja velvollisuuksiaan.
                                 
                              
                                    e)
                                 
                                 
                                    Jos matkustamomiehistön jäsen on jossain b kohdan 1–5 alakohdassa tarkoitetussa tilanteessa, hänen on lisäksi ilman tarpeetonta viivytystä käännyttävä tapauksen mukaan ilmailulääkärin, ilmailulääketieteen keskuksen tai työterveyslääkärin puoleen. Tällöin ilmailulääkäri, ilmailulääketieteen keskus tai työterveyslääkäri arvioi matkustamomiehistön jäsenen lääketieteellisen kelpoisuuden ja päättää, kykeneekö tämä jatkamaan turvallisuuteen liittyvien tehtäviensä hoitamista.
                                 
                              
                           MED.A.025   Ilmailulääketieteen keskusten, ilmailulääkäreiden, yleislääkäreiden ja työterveyslääkäreiden velvollisuudet
                        
                        
                                    a)
                                 
                                 
                                    Tehdessään tämän liitteen (osa MED) vaatimusten mukaisia ilmailulääketieteellisiä tarkastuksia ja ilmailulääketieteellisiä arviointeja ilmailulääketieteen keskusten, ilmailulääkäreiden, yleislääkäreiden ja työterveyslääkäreiden on
                                    
                                                1)
                                             
                                             
                                                varmistettava, että viestintä hakijan kanssa sujuu ilman kieliongelmia;
                                             
                                          
                                                2)
                                             
                                             
                                                selvitettävä hakijalle, mitä seurauksia on puutteellisten, epätarkkojen tai väärien lääketieteellisten esitietojen antamisesta;
                                             
                                          
                                                3)
                                             
                                             
                                                ilmoitettava lupakirjaviranomaiselle tai matkustamomiehistön kelpoisuustodistusten haltijoiden tapauksessa toimivaltaiselle viranomaiselle, jos hakija antaa puutteellisia, epätarkkoja tai vääriä lääketieteellisiä esitietoja;
                                             
                                          
                                                4)
                                             
                                             
                                                ilmoitettava lupakirjaviranomaiselle, jos hakija peruuttaa missä tahansa vaiheessa lääketieteellistä kelpoisuustodistusta koskevan hakemuksen.
                                             
                                          
                              
                                    b)
                                 
                                 
                                    Ilmailulääketieteelliset tarkastukset ja arvioinnit tehtyään ilmailulääketieteen keskuksen, ilmailulääkärin, yleislääkärin tai työterveyslääkärin on
                                    
                                                1)
                                             
                                             
                                                ilmoitettava hakijalle, onko tämä hyväksytty vai hylätty vai onko hänen kelpoisuutensa jätetty tapauksen mukaan lupakirjaviranomaisen lääketieteellisen asiantuntijan, ilmailulääketieteen keskuksen tai ilmailulääkärin ratkaistavaksi;
                                             
                                          
                                                2)
                                             
                                             
                                                kerrottava hakijalle mahdollisista rajoitteista, joiden vuoksi tämän lentokoulutusta taikka lupakirjan tai matkustamomiehistön kelpoisuustodistuksen mukaisia oikeuksia saatetaan tapauksen mukaan joutua rajoittamaan;
                                             
                                          
                                                3)
                                             
                                             
                                                kerrottava hakijalle hänen oikeudestaan päätöksen uudelleen arviointiin toimivaltaisen viranomaisen menettelyjä noudattaen, jos hänet on katsottu terveydentilansa vuoksi kelpaamattomaksi;
                                             
                                          
                                                4)
                                             
                                             
                                                lääketieteellisen kelpoisuustodistuksen hakijoiden osalta toimitettava viivytyksettä lupakirjaviranomaisen lääketieteelliselle asiantuntijalle allekirjoitettu tai sähköisesti varmennettu lausunto, joka sisältää lääketieteellisen kelpoisuustodistuksen luokan mukaan lääketieteellistä kelpoisuustodistusta varten vaadittavien ilmailulääketieteellisten tarkastusten ja arviointien yksityiskohtaiset tulokset sekä kopion hakemuslomakkeesta, tarkastuslomakkeesta ja lääketieteellisestä kelpoisuustodistuksesta;
                                             
                                          
                                                5)
                                             
                                             
                                                tiedotettava hakijalle tämän velvollisuuksista, jos hakijan lääketieteellinen kelpoisuus heikkenee MED.A.020 kohdassa täsmennetyllä tavalla.
                                             
                                          
                              
                                    c)
                                 
                                 
                                    Jos tämän liitteen (osa MED) mukaisesti vaaditaan neuvottelua lupakirjaviranomaisen lääketieteellisen asiantuntijan kanssa, ilmailulääketieteen keskuksen ja ilmailulääkärin on noudatettava toimivaltaisen viranomaisen vahvistamaa menettelyä.
                                 
                              
                                    d)
                                 
                                 
                                    Ilmailulääketieteen keskusten, ilmailulääkäreiden, yleislääkäreiden ja työterveyslääkäreiden on säilytettävä tämän liitteen (osa MED) mukaisesti suoritettujen ilmailulääketieteellisten tarkastusten ja arviointien yksityiskohtaiset tiedot sekä niiden tulokset vähintään 10 vuoden ajan tai kansallisessa lainsäädännössä vahvistetun ajan, jos se on pidempi.
                                 
                              
                                    e)
                                 
                                 
                                    Ilmailulääketieteen keskusten, ilmailulääkäreiden, yleislääkäreiden ja työterveyslääkäreiden on toimitettava toimivaltaisen viranomaisen lääketieteelliselle asiantuntijalle pyydettäessä kaikki ilmailulääketieteelliset tallenteet ja lausunnot sekä kaikki muut tiedot, jotka ovat tarpeen
                                    
                                                1)
                                             
                                             
                                                lääketieteellistä kelpoisuustodistusta varten;
                                             
                                          
                                                2)
                                             
                                             
                                                valvontatehtäviä varten.
                                             
                                          
                              
                                    f)
                                 
                                 
                                    Ilmailulääketieteen keskusten ja ilmailulääkäreiden on vietävä tiedot Euroopan ammattilentäjien lääketieteelliseen kelpoisuusrekisteriin tai päivitettävä siinä olevat tiedot ARA.MED.160 kohdan d kohdan mukaisesti.
                                 
                              
                           2 JAKSO
                        
                        
                           
                              Lääketieteellisiä kelpoisuustodistuksia koskevat vaatimukset
                           
                        
                        
                           MED.A.030   Lääketieteelliset kelpoisuustodistukset
                        
                        
                                    a)
                                 
                                 
                                    Lento-oppilas ei saa lentää yksin, ellei hänellä ole kyseisen lupakirjan edellyttämää lääketieteellistä kelpoisuustodistusta.
                                 
                              
                                    b)
                                 
                                 
                                    Liitteen I (osa FCL) mukaisen lupakirjan hakijalla on oltava tämän liitteen (osa MED) mukaisesti myönnetty lääketieteellinen kelpoisuustodistus, joka on haettaviin oikeuksiin nähden asianmukainen.
                                 
                              
                                    c)
                                 
                                 
                                    Käyttäessään
                                    
                                                1)
                                             
                                             
                                                kevyiden ilma-alusten lupakirjan (LAPL) mukaisia oikeuksia lentäjällä on oltava vähintään voimassa oleva LAPL-lupakirjaan vaadittava lääketieteellinen kelpoisuustodistus;
                                             
                                          
                                                2)
                                             
                                             
                                                yksityislentäjän lupakirjan (PPL), purjelentäjän lupakirjan (SPL) tai kuumailmapallolentäjän lupakirjan (BPL) mukaisia oikeuksia lentäjällä on oltava vähintään voimassa oleva luokan 2 lääketieteellinen kelpoisuustodistus;
                                             
                                          
                                                3)
                                             
                                             
                                                purjelentokoneen tai kuumailmapallolentäjän lupakirjan mukaisia oikeuksia kaupallisessa purjelento- tai kuumailmapallolentotoiminnassa lentäjällä on oltava vähintään voimassa oleva luokan 2 lääketieteellinen kelpoisuustodistus;
                                             
                                          
                                                4)
                                             
                                             
                                                ansiolentäjän lupakirjan (CPL), usean ohjaajan miehistölupakirjan (MPL) tai liikennelentäjän lupakirjan (ATPL) mukaisia oikeuksia lentäjällä on oltava voimassa oleva luokan 1 lääketieteellinen kelpoisuustodistus.
                                             
                                          
                              
                                    d)
                                 
                                 
                                    Jos PPL-lupakirjaan tai LAPL-lupakirjaan lisätään yölentokelpuutus, lupakirjan haltijalla on oltava turvallisuuden kannalta riittävä värinäkö.
                                 
                              
                                    e)
                                 
                                 
                                    Jos PPL-lupakirjaan lisätään mittarilentokelpuutus tai matkalento-osuuden mittarilentokelpuutus, lupakirjan haltijan on osallistuttava puhdasääniaudiometriatutkimuksiin luokan 1 lääketieteellisen kelpoisuustodistuksen haltijoita koskevien määräaikojen ja vaatimusten mukaisesti.
                                 
                              
                                    f)
                                 
                                 
                                    Lupakirjan haltijalla saa olla kerrallaan vain yksi tämän liitteen (osa MED) mukaisesti myönnetty lääketieteellinen kelpoisuustodistus.
                                 
                              
                           MED.A.035   Lääketieteellisen kelpoisuustodistuksen hakeminen
                        
                        
                                    a)
                                 
                                 
                                    Lääketieteellistä kelpoisuustodistusta koskevat hakemukset on tehtävä toimivaltaisen viranomaisen määräämässä muodossa ja määräämällä tavalla.
                                 
                              
                                    b)
                                 
                                 
                                    Lääketieteellisen kelpoisuustodistuksen hakijan on toimitettava tapauksen mukaan ilmailulääketieteen keskukseen, ilmailulääkärille tai yleislääkärille
                                    
                                                1)
                                             
                                             
                                                henkilöllisyystodistus;
                                             
                                          
                                                2)
                                             
                                             
                                                allekirjoitettu ilmoitus, josta käyvät ilmi seuraavat seikat:
                                                
                                                            i)
                                                         
                                                         
                                                            hakijan lääketieteelliset esitiedot;
                                                         
                                                      
                                                            ii)
                                                         
                                                         
                                                            tieto siitä, onko hakija aiemmin hakenut lääketieteellistä kelpoisuustodistusta tai ollut lääketieteellisen kelpoisuustodistuksen edellyttämässä ilmailulääketieteellisessä tarkastuksessa, ja jos on, tieto tarkastuksen suorittajasta ja sen tuloksesta;
                                                         
                                                      
                                                            iii)
                                                         
                                                         
                                                            tieto siitä, onko hakija joskus arvioitu terveydentilansa vuoksi kelpaamattomaksi tai onko hakijan lääketieteellisen kelpoisuustodistuksen voimassaolo joskus keskeytetty tai peruutettu.
                                                         
                                                      
                                          
                              
                                    c)
                                 
                                 
                                    Hakiessaan lääketieteellisen kelpoisuustodistuksen voimassaolon jatkamista tai uusimista hakijan on esitettävä uusin lääketieteellinen kelpoisuustodistuksensa tapauksen mukaan ilmailulääketieteen keskukselle, ilmailulääkärille tai yleislääkärille ennen varsinaisia ilmailulääketieteellisiä tarkastuksia.
                                 
                              
                           MED.A.040   Lääketieteellisten kelpoisuustodistusten myöntäminen, voimassaolon jatkaminen ja uusiminen
                        
                        
                                    a)
                                 
                                 
                                    Lääketieteellinen kelpoisuustodistus myönnetään, sen voimassaoloa jatketaan tai se uusitaan vasta, kun kaikki tarvittavat ilmailulääketieteelliset tarkastukset ja arvioinnit on suoritettu ja hakija on arvioitu kelpoisuusvaatimukset täyttäväksi.
                                 
                              
                                    b)
                                 
                                 
                                    
                                       Lääketieteellisen kelpoisuustodistuksen myöntäminen ensimmäisen kerran
                                    
                                    
                                                1)
                                             
                                             
                                                Luokan 1 lääketieteelliset kelpoisuustodistukset myöntää ilmailulääketieteen keskus.
                                             
                                          
                                                2)
                                             
                                             
                                                Luokan 2 lääketieteelliset kelpoisuustodistukset myöntää ilmailulääketieteen keskus tai ilmailulääkäri.
                                             
                                          
                                                3)
                                             
                                             
                                                Kevyiden ilma-alusten lupakirjaan (LAPL) vaadittavat lääketieteelliset kelpoisuustodistukset myöntää ilmailulääketieteen keskus tai ilmailulääkäri. Ne voi myöntää myös yleislääkäri, jos tämä on kansallisten lakien mukaan sallittua siinä jäsenvaltiossa, jonka lupakirjaviranomaiselle lääketieteellisen kelpoisuustodistuksen hakemus on jätetty.
                                             
                                          
                              
                                    c)
                                 
                                 
                                    
                                       Lääketieteellisen kelpoisuustodistuksen voimassaolon jatkaminen ja uusiminen
                                    
                                    
                                                1)
                                             
                                             
                                                Luokan 1 ja luokan 2 lääketieteellisten kelpoisuustodistusten voimassaoloa jatkaa ja kelpoisuustodistukset uusii ilmailulääketieteen keskus tai ilmailulääkäri.
                                             
                                          
                                                2)
                                             
                                             
                                                LAPL-lupakirjaan vaadittavien lääketieteellisten kelpoisuustodistusten voimassaoloa jatkaa ja kelpoisuustodistukset uusii ilmailulääketieteen keskus tai ilmailulääkäri. Myös yleislääkäri voi jatkaa niiden voimassaoloa tai uusia ne, jos tämä on kansallisten lakien mukaan sallittua siinä jäsenvaltiossa, jonka lupakirjaviranomaiselle lääketieteellisen kelpoisuustodistuksen hakemus on jätetty.
                                             
                                          
                              
                                    d)
                                 
                                 
                                    Ilmailulääketieteen keskus, ilmailulääkäri tai yleislääkäri saa myöntää lääketieteellisen kelpoisuustodistuksen, jatkaa sen voimassaoloa tai uusia sen ainoastaan, jos seuraavat edellytykset täyttyvät:
                                    
                                                1)
                                             
                                             
                                                hakija on toimittanut kaikki itseään koskevat lääketieteelliset esitiedot sekä ilmailulääketieteen keskuksen, ilmailulääkärin tai yleislääkärin vaatimuksesta hakijan omalääkärin tai muun lääketieteen asiantuntijan suorittamien lääkärintarkastusten ja kokeiden tulokset;
                                             
                                          
                                                2)
                                             
                                             
                                                ilmailulääketieteen keskus, ilmailulääkäri tai yleislääkäri on suorittanut ilmailulääketieteellisen arvioinnin kyseisen lääketieteellisen kelpoisuustodistuksen edellyttämien lääkärintarkastusten ja kokeiden perusteella sen todentamiseksi, että hakija täyttää kaikki tämän liitteen (osa MED) mukaiset asiaa koskevat vaatimukset.
                                             
                                          
                              
                                    e)
                                 
                                 
                                    ilmailulääkäri, ilmailulääketieteen keskus tai, jos asia on siirretty toimivaltaisen viranomaisen ratkaistavaksi, lupakirjaviranomaisen lääketieteellinen asiantuntija voi ennen lääketieteellisen kelpoisuustodistuksen myöntämistä, voimassaolon jatkamista tai uusimista edellyttää, että hakijalle tehdään lisää lääkärintarkastuksia ja tutkimuksia, jos on viitteitä siitä, että se olisi kliinisesti tai epidemiologisesti tarkoituksenmukaista.
                                 
                              
                                    f)
                                 
                                 
                                    Lupakirjaviranomaisen lääketieteellinen asiantuntija voi myöntää lääketieteellisen kelpoisuustodistuksen tai palauttaa sen voimaan.
                                 
                              
                           MED.A.045   Lääketieteellisten kelpoisuustodistusten voimassaolo, voimassaolon jatkaminen ja uusiminen
                        
                        
                                    a)
                                 
                                 
                                    
                                       Voimassaolo
                                    
                                    
                                                1)
                                             
                                             
                                                Luokan 1 lääketieteelliset kelpoisuustodistukset ovat voimassa 12 kuukautta.
                                             
                                          
                                                2)
                                             
                                             
                                                Poiketen siitä, mitä 1 alakohdassa säädetään, luokan 1 lääketieteellisten kelpoisuustodistusten voimassaoloaika lyhennetään kuuteen kuukauteen niiden lupakirjan haltijoiden osalta, jotka
                                                
                                                            i)
                                                         
                                                         
                                                            toimivat kaupallisessa ilmakuljetuksessa yhden ohjaajan miehistöllä kuljettaen matkustajia ja ovat täyttäneet 40 vuotta;
                                                         
                                                      
                                                            ii)
                                                         
                                                         
                                                            ovat täyttäneet 60 vuotta.
                                                         
                                                      
                                          
                                                3)
                                             
                                             
                                                Luokan 2 lääketieteelliset kelpoisuustodistukset ovat voimassa
                                                
                                                            i)
                                                         
                                                         
                                                            60 kuukautta siihen saakka, kunnes lupakirjan haltija täyttää 40 vuotta. Ennen lupakirjan haltijan 40. ikävuoden täyttymistä myönnetyn lääketieteellisen kelpoisuustodistuksen voimassaolo päättyy, kun lupakirjan haltija täyttää 42 vuotta;
                                                         
                                                      
                                                            ii)
                                                         
                                                         
                                                            24 kuukautta ikävuosien 40–50 välillä. Ennen lupakirjan haltijan 50. ikävuoden täyttymistä myönnetyn lääketieteellisen kelpoisuustodistuksen voimassaolo päättyy, kun lupakirjan haltija täyttää 51 vuotta;
                                                         
                                                      
                                                            iii)
                                                         
                                                         
                                                            12 kuukautta sen jälkeen, kun lupakirjan haltija on täyttänyt 50 vuotta.
                                                         
                                                      
                                          
                                                4)
                                             
                                             
                                                LAPL-lupakirjaan vaadittavat lääketieteelliset kelpoisuustodistukset ovat voimassa
                                                
                                                            i)
                                                         
                                                         
                                                            60 kuukautta siihen saakka, kunnes lupakirjan haltija täyttää 40 vuotta. Ennen lupakirjan haltijan 40. ikävuoden täyttymistä myönnetyn lääketieteellisen kelpoisuustodistuksen voimassaolo päättyy, kun lupakirjan haltija täyttää 42 vuotta;
                                                         
                                                      
                                                            ii)
                                                         
                                                         
                                                            24 kuukautta sen jälkeen, kun lupakirjan haltija on täyttänyt 40 vuotta.
                                                         
                                                      
                                          
                                                5)
                                             
                                             
                                                Lääketieteellisen kelpoisuustodistuksen ja siihen liittyvien tarkastusten tai erikoistutkimusten voimassaoloaika lasketaan ilmailulääketieteellisen tarkastuksen suorittamispäivästä, kun kelpoisuustodistus myönnetään ensimmäistä kertaa tai uusitaan, ja edellisen lääketieteellisen kelpoisuustodistuksen voimassaolon päättymispäivästä, kun kelpoisuustodistuksen voimassaoloa jatketaan.
                                             
                                          
                              
                                    b)
                                 
                                 
                                    
                                       Voimassaolon jatkaminen
                                    
                                    Lääketieteellisen kelpoisuustodistuksen voimassaolon jatkamista koskevat tarvittavat ilmailulääketieteelliset tarkastukset ja arvioinnit voidaan tehdä enintään 45 päivää ennen lääketieteellisen kelpoisuustodistuksen voimassaolon päättymispäivää.
                                 
                              
                                    c)
                                 
                                 
                                    
                                       Uusiminen
                                    
                                    
                                                1)
                                             
                                             
                                                Jos lääketieteellisen kelpoisuustodistuksen haltija ei täytä b kohdan vaatimusta, vaaditaan tapauksen mukaan tarkastus ja arviointi kelpoisuustodistuksen uusimista varten.
                                             
                                          
                                                2)
                                             
                                             
                                                Luokan 1 ja luokan 2 lääketieteellisten kelpoisuustodistusten osalta:
                                                
                                                            i)
                                                         
                                                         
                                                            jos lääketieteellisen kelpoisuustodistuksen voimassaolo on päättynyt alle kaksi vuotta sitten, on tehtävä rutiininomainen ilmailulääketieteellinen tarkastus todistuksen voimassaolon jatkamiseksi;
                                                         
                                                      
                                                            ii)
                                                         
                                                         
                                                            jos lääketieteellisen kelpoisuustodistuksen voimassaolo on päättynyt yli kaksi mutta alle viisi vuotta sitten, ilmailulääketieteen keskus tai ilmailulääkäri tekee ilmailulääketieteellisen tarkastuksen todistuksen uusimiseksi vasta hakijan ilmailulääketieteellisten tietojen arvioinnin jälkeen;
                                                         
                                                      
                                                            iii)
                                                         
                                                         
                                                            jos lääketieteellisen kelpoisuustodistuksen voimassaolo on päättynyt yli viisi vuotta sitten, on noudatettava ensimmäisen kelpoisuustodistuksen myöntämistä koskevia ilmailulääketieteellisiä tarkastusvaatimuksia, ja arvioinnin on perustuttava voimassaolon jatkamista koskeviin vaatimuksiin.
                                                         
                                                      
                                          
                                                3)
                                             
                                             
                                                LAPL-lupakirjaan vaadittavien lääketieteellisten kelpoisuustodistusten osalta ilmailulääketieteen keskuksen, ilmailulääkärin tai yleislääkärin on arvioitava hakijan lääketieteelliset esitiedot ja suoritettava tarvittavat ilmailulääketieteelliset tarkastukset ja arvioinnit MED.B.005 ja MED.B.095 kohdan mukaisesti.
                                             
                                          
                              
                           MED.A.046   Lääketieteellisten kelpoisuustodistusten voimassaolon keskeyttäminen tai peruuttaminen
                        
                        
                                    a)
                                 
                                 
                                    Lupakirjaviranomainen voi keskeyttää tai peruuttaa lääketieteellisen kelpoisuustodistuksen voimassaolon.
                                 
                              
                                    b)
                                 
                                 
                                    Kun lääketieteellisen kelpoisuustodistuksen voimassaolo keskeytetään, haltijan on palautettava se lupakirjaviranomaiselle tämän pyynnöstä.
                                 
                              
                                    c)
                                 
                                 
                                    Kun lääketieteellinen kelpoisuustodistus peruutetaan, haltijan on palautettava se välittömästi lupakirjaviranomaiselle.
                                 
                              
                           MED.A.050   Asian siirtäminen ratkaistavaksi
                        
                        
                                    a)
                                 
                                 
                                    Jos luokan 1 tai luokan 2 lääketieteellisen kelpoisuustodistuksen hakijan kelpoisuus siirretään lupakirjaviranomaisen lääketieteellisen asiantuntijan ratkaistavaksi MED.B.001 kohdan mukaisesti, ilmailulääketieteen keskuksen tai ilmailulääkärin on siirrettävä asiaa koskevat lääketieteelliset asiakirjat lupakirjaviranomaiselle.
                                 
                              
                                    b)
                                 
                                 
                                    Jos LAPL-lupakirjaan vaadittavan lääketieteellisen kelpoisuustodistuksen hakijan kelpoisuus siirretään ilmailulääkärin tai ilmailulääketieteen keskuksen ratkaistavaksi MED.B.001 kohdan mukaisesti, yleislääkärin on siirrettävä asiaa koskevat lääketieteelliset asiakirjat ilmailulääketieteen keskukseen tai ilmailulääkärille.
                                 
                              B LUKU
                        
                           
                              LENTÄJIEN LÄÄKETIETEELLISIÄ KELPOISUUSTODISTUKSIA KOSKEVAT VAATIMUKSET
                           
                        
                        
                           1 JAKSO
                        
                        
                           
                              Yleistä
                           
                        
                        
                           MED.B.001   Lääketieteellisten kelpoisuustodistusten rajoitukset
                        
                        
                                    a)
                                 
                                 
                                    
                                       Luokan 1 ja luokan 2 lääketieteellisten kelpoisuustodistusten rajoitukset
                                    
                                    
                                                1)
                                             
                                             
                                                Jos hakija ei täytä kaikkia kyseisen luokan lääketieteellisen kelpoisuustodistuksen vaatimuksia mutta lupakirjan mukaisten oikeuksien turvallisen käytön ei silti katsota vaarantuvan, ilmailulääketieteen keskuksen tai ilmailulääkärin on
                                                
                                                            i)
                                                         
                                                         
                                                            luokan 1 lääketieteellisen kelpoisuustodistuksen hakijoiden osalta siirrettävä päätös hakijan kelpoisuudesta lupakirjaviranomaisen lääketieteellisen asiantuntijan ratkaistavaksi tässä luvussa esitetyn mukaisesti;
                                                         
                                                      
                                                            ii)
                                                         
                                                         
                                                            tapauksissa, joissa tässä luvussa ei edellytetä asian siirtämistä lupakirjaviranomaisen lääketieteellisen asiantuntijan ratkaistavaksi, arvioitava, voiko hakija suorittaa tehtävänsä turvallisesti noudattaen yhtä tai useampaa lääketieteelliseen kelpoisuustodistukseen merkittyä rajoitusta, ja myönnettävä lääketieteellinen kelpoisuustodistus, johon on tarvittaessa merkitty rajoitus tai rajoituksia;
                                                         
                                                      
                                                            iii)
                                                         
                                                         
                                                            luokan 2 lääketieteellisen kelpoisuustodistuksen hakijoiden osalta arvioitava tässä luvussa esitetyn mukaisesti lupakirjaviranomaisen lääketieteellisen asiantuntijan kanssa neuvotellen, voiko hakija suorittaa tehtävänsä turvallisesti noudattaen yhtä tai useampaa lääketieteelliseen kelpoisuustodistukseen merkittyä rajoitusta, ja myönnettävä lääketieteellinen kelpoisuustodistus, johon on tarvittaessa merkitty rajoituksia.
                                                         
                                                      
                                          
                                                2)
                                             
                                             
                                                Ilmailulääketieteen keskus tai ilmailulääkäri voi jatkaa lääketieteellisen kelpoisuustodistuksen voimassaoloa tai uusia sen samoin rajoituksin ilman hakijan kelpoisuuden siirtämistä lupakirjaviranomaisen lääketieteellisen asiantuntijan ratkaistavaksi tai neuvottelua tämän kanssa.
                                             
                                          
                              
                                    b)
                                 
                                 
                                    
                                       LAPL-lupakirjaan vaadittavien lääketieteellisten kelpoisuustodistusten rajoitukset
                                    
                                    
                                                1)
                                             
                                             
                                                Jos yleislääkäri hakijan lääketieteelliset esitiedot huolellisesti arvioituaan katsoo, ettei LAPL-lupakirjaan vaadittavan lääketieteellisen kelpoisuustodistuksen hakija täytä kaikkia lääketieteellisen kelpoisuuden vaatimuksia, yleislääkärin on siirrettävä hakijan kelpoisuus ilmailulääketieteen keskuksen tai ilmailulääkärin ratkaistavaksi, lukuun ottamatta niitä hakijoita, joiden kelpoisuustodistukseen on merkittävä vain silmälasien käyttöä tai lääketieteellisen kelpoisuustodistuksen voimassaoloa koskevia rajoituksia.
                                             
                                          
                                                2)
                                             
                                             
                                                Jos LAPL-lupakirjaan vaadittavan lääketieteellisen kelpoisuustodistuksen hakijan kelpoisuus on 1 alakohdan mukaisesti siirretty ilmailulääketieteen keskuksen tai ilmailulääkärin ratkaistavaksi, näiden on otettava tarkasti huomioon MED.B.005 ja MED.B.095 kohta ja arvioitava, pystyykö hakija suorittamaan tehtävänsä turvallisesti noudattaen lääketieteelliseen kelpoisuustodistukseen merkittyä yhtä tai useampaa rajoitusta, ja myönnettävä lääketieteellinen kelpoisuustodistus, johon on tarvittaessa merkitty rajoitus tai rajoituksia. Ilmailulääketieteen keskuksen tai ilmailulääkärin on aina harkittava, onko hakijalle asetettava rajoitus, joka kieltää matkustajien kuljettamisen (operational passenger limitation, OPL).
                                             
                                          
                                                3)
                                             
                                             
                                                Yleislääkäri voi jatkaa LAPL-lupakirjaan vaadittavan lääketieteellisen kelpoisuustodistuksen voimassaoloa tai uusia sen samoin rajoituksin ilman hakijan kelpoisuuden siirtämistä ilmailulääketieteen keskuksen tai ilmailulääkärin ratkaistavaksi.
                                             
                                          
                              
                                    c)
                                 
                                 
                                    Arvioitaessa rajoituksen tarpeellisuutta on kiinnitettävä huomiota erityisesti seuraaviin seikkoihin:
                                    
                                                1)
                                             
                                             
                                                voidaanko vahvistetun lääkärinlausunnon perusteella olettaa, ettei lupakirjan mukaisten oikeuksien käyttäminen erityisolosuhteissa todennäköisesti vaaranna lentoturvallisuutta, vaikka hakija ei täytä kaikkia lukuarvoja tai muita vaatimuksia;
                                             
                                          
                                                2)
                                             
                                             
                                                hakijan kyvyt, taidot ja kokemus suoritettavassa tehtävässä.
                                             
                                          
                              
                                    d)
                                 
                                 
                                    
                                       Toimintarajoitusten koodit
                                    
                                    
                                                1)
                                             
                                             
                                                Rajoitus toimintaan usean ohjaajan miehistössä (OML – vain luokka 1)
                                                
                                                            i)
                                                         
                                                         
                                                            mikäli CPL-, ATPL- tai MPL-lupakirjan haltija ei täytä kaikkia luokan 1 lääketieteellisen kelpoisuustodistuksen vaatimuksia ja jos hakijan kelpoisuus on siirretty lupakirjaviranomaisen lääketieteellisen asiantuntijan ratkaistavaksi, kyseisen lääketieteellisen asiantuntijan on arvioitava, voidaanko lääketieteellinen kelpoisuustodistus myöntää OML-rajoituksella ”voimassa vain perämiehenä tai tehtävään hyväksytyn perämiehen kanssa”;
                                                         
                                                      
                                                            ii)
                                                         
                                                         
                                                            OML-rajoituksella myönnetyn lääketieteellisen kelpoisuustodistuksen haltija saa lentää ilma-alusta ainoastaan usean ohjaajan miehistön jäsenenä, kun toisella lentäjällä on täysi kelpoisuus kyseiseen ilma-alusluokkaan ja -tyyppiin, toisen lentäjän lupakirjassa ei ole OML-rajoitusta ja hän on alle 60-vuotias;
                                                         
                                                      
                                                            iii)
                                                         
                                                         
                                                            luokan 1 lääketieteellisiin kelpoisuustodistuksiin OML-rajoituksen saa määrätä ensimmäisellä kerralla lupakirjaviranomaisen lääketieteellinen asiantuntija, ja hän on myös ainoa, joka saa poistaa sen.
                                                         
                                                      
                                          
                                                2)
                                             
                                             
                                                Rajoitus toimintaan varmistusohjaajan kanssa (OSL – luokka 2 ja LAPL-lupakirjojen mukaiset oikeudet)
                                                
                                                            i)
                                                         
                                                         
                                                            OSL-rajoituksella myönnetyn lääketieteellisen kelpoisuustodistuksen haltija saa lentää ilma-alusta ainoastaan, jos ilma-aluksessa on mukana toinen ohjaaja, jolla on kelpoisuus toimia kyseisen luokan ja tyypin ilma-aluksen päällikkönä, ja jos ilma-aluksessa on kaksoisohjaimet ja toinen lentäjä istuu ohjaimin varustetulla paikalla;
                                                         
                                                      
                                                            ii)
                                                         
                                                         
                                                            luokan 2 lääketieteellistä kelpoisuustodistusta koskevan OSL-rajoituksen saa määrätä ja poistaa joko lupakirjaviranomaisen lääketieteellinen asiantuntija taikka ilmailulääketieteen keskus tai ilmailulääkäri lupakirjaviranomaisen lääketieteellisen asiantuntijan kanssa neuvotellen;
                                                         
                                                      
                                                            iii)
                                                         
                                                         
                                                            LAPL-lupakirjaan vaadittavaa lääketieteellistä kelpoisuustodistusta koskevan OSL-rajoituksen saa määrätä ja poistaa lupakirjaviranomaisen lääketieteellinen asiantuntija, ilmailulääketieteen keskus tai ilmailulääkäri.
                                                         
                                                      
                                          
                                                3)
                                             
                                             
                                                Matkustajien kuljettamisen kieltävä rajoitus (OPL – luokka 2 ja LAPL-lupakirjojen mukaiset oikeudet)
                                                
                                                            i)
                                                         
                                                         
                                                            OPL-rajoituksella myönnetyn lääketieteellisen kelpoisuustodistuksen haltija saa ohjata vain ilma-alusta, jossa ei ole matkustajia;
                                                         
                                                      
                                                            ii)
                                                         
                                                         
                                                            luokan 2 lääketieteellistä kelpoisuustodistusta koskevan OPL-rajoituksen saa määrätä ja poistaa joko lupakirjaviranomaisen lääketieteellinen asiantuntija taikka ilmailulääketieteen keskus tai ilmailulääkäri lupakirjaviranomaisen lääketieteellisen asiantuntijan kanssa neuvotellen;
                                                         
                                                      
                                                            iii)
                                                         
                                                         
                                                            LAPL-lupakirjaan vaadittavaa lääketieteellistä kelpoisuustodistusta koskevan OPL-rajoituksen saa määrätä ja poistaa lupakirjaviranomaisen lääketieteellinen asiantuntija, ilmailulääketieteen keskus tai ilmailulääkäri.
                                                         
                                                      
                                          
                                                4)
                                             
                                             
                                                Ohjaajan toiminnallinen rajoitus (ORL – luokka 2 ja LAPL-lupakirjojen mukaiset oikeudet)
                                                
                                                            i)
                                                         
                                                         
                                                            ORL-rajoituksella myönnetyn lääketieteellisen kelpoisuustodistuksen haltija saa ohjata ilma-alusta ainoastaan, jos yksi seuraavista kahdesta ehdosta täyttyy:
                                                            
                                                                        A)
                                                                     
                                                                     
                                                                        ilma-aluksessa on mukana toinen ohjaaja, jolla on kelpoisuus toimia kyseisen luokan ja tyypin ilma-aluksen päällikkönä, ilma-aluksessa on kaksoisohjaimet ja toinen lentäjä istuu ohjaimin varustetulla paikalla;
                                                                     
                                                                  
                                                                        B)
                                                                     
                                                                     
                                                                        ilma-aluksessa ei ole mukana matkustajia.
                                                                     
                                                                  
                                                      
                                                            ii)
                                                         
                                                         
                                                            Luokan 2 lääketieteellistä kelpoisuustodistusta koskevan ORL-rajoituksen saa määrätä ja poistaa joko lupakirjaviranomaisen lääketieteellinen asiantuntija taikka ilmailulääketieteen keskus tai ilmailulääkäri lupakirjaviranomaisen lääketieteellisen asiantuntijan kanssa neuvotellen.
                                                         
                                                      
                                                            iii)
                                                         
                                                         
                                                            LAPL-lupakirjaan vaadittavaa lääketieteellistä kelpoisuustodistusta koskevan ORL-rajoituksen saa määrätä ja poistaa lupakirjaviranomaisen lääketieteellinen asiantuntija, ilmailulääketieteen keskus tai ilmailulääkäri.
                                                         
                                                      
                                          
                                                5)
                                             
                                             
                                                Erikseen määritetty muu rajoitus (SSL)
                                                Lääketieteelliseen kelpoisuustodistukseen merkityn SSL-rajoituksen perässä on oltava rajoituksen kuvaus.
                                             
                                          
                              
                                    e)
                                 
                                 
                                    Tapauksen mukaan lupakirjaviranomaisen lääketieteellinen asiantuntija, ilmailulääketieteen keskus, ilmailulääkäri tai yleislääkäri voi määrätä lääketieteellisen kelpoisuustodistuksen haltijalle minkä tahansa muun rajoituksen, jos se on tarpeen lentoturvallisuuden varmistamiseksi.
                                 
                              
                                    f)
                                 
                                 
                                    Lääketieteellisen kelpoisuustodistuksen haltijalle määrätty rajoitus on yksilöitävä todistuksessa.
                                 
                              
                           MED.B.005   Yleiset lääketieteelliset kelpoisuusvaatimukset
                        
                        Lääketieteellisen kelpoisuustodistuksen hakija on arvioitava 2 ja 3 jaksossa vahvistettujen yksityiskohtaisten lääketieteellisten kelpoisuusvaatimusten mukaisesti.
                        Hakija on lisäksi arvioitava terveydentilansa vuoksi kelpaamattomaksi, jos hänellä on jokin seuraavista lääketieteellisistä tiloista, joka aiheuttaa sellaista toimintakyvyn heikkenemistä, joka todennäköisesti haittaa haetun lupakirjan mukaisten oikeuksien turvallista käyttöä tai joiden vuoksi hakija todennäköisesti voisi äkillisesti menettää kykynsä käyttää näitä oikeuksia:
                        
                                    a)
                                 
                                 
                                    synnynnäinen tai hankittu poikkeavuus;
                                 
                              
                                    b)
                                 
                                 
                                    aktiivinen, piilevä, akuutti tai krooninen sairaus tai vamma;
                                 
                              
                                    c)
                                 
                                 
                                    haava, vamma tai leikkauksen jälkitila;
                                 
                              
                                    d)
                                 
                                 
                                    lääkärin määräyksellä tai ilman sitä käytetyn hoidollisen, diagnostisen tai ennaltaehkäisevän lääkkeen vaikutus tai sivuvaikutus.
                                 
                              
                           2 JAKSO
                        
                        
                           
                              Luokan 1 ja luokan 2 lääketieteellistä kelpoisuustodistusta koskevat lääketieteelliset kelpoisuusvaatimukset
                           
                        
                        
                           MED.B.010   Sydän ja verisuonisto
                        
                        
                                    a)
                                 
                                 
                                    
                                       Tutkimukset
                                    
                                    
                                                1)
                                             
                                             
                                                Normaali 12-kytkentäinen lepo-EKG-tutkimus (sydämen sähkökäyrä) ja lausunto siitä on tehtävä, jos se on kliinisesti tarkoituksenmukaista, sekä seuraavina aikoina:
                                                
                                                            i)
                                                         
                                                         
                                                            luokan 1 lääketieteellistä kelpoisuustodistusta varten ensimmäisessä tarkastuksessa, minkä jälkeen viiden vuoden välein 30 ikävuoteen saakka, kahden vuoden välein 40 ikävuoteen saakka, kerran vuodessa 50 ikävuoteen saakka ja sen jälkeen kaikissa todistuksen voimassaolon jatkamiseen tai sen uusimiseen liittyvissä tarkastuksissa;
                                                         
                                                      
                                                            ii)
                                                         
                                                         
                                                            luokan 2 lääketieteellistä kelpoisuustodistusta varten ensimmäisessä tarkastuksessa, minkä jälkeen ensimmäisessä tarkastuksessa henkilön täytettyä 40 vuotta ja sen jälkeen ensimmäisessä tarkastuksessa henkilön täytettyä 50 vuotta ja kahden vuoden välein siitä lähtien.
                                                         
                                                      
                                          
                                                2)
                                             
                                             
                                                Laajennettu sydämen ja verisuoniston arviointi on tehtävä, mikäli se on kliinisesti tarkoituksenmukaista.
                                             
                                          
                                                3)
                                             
                                             
                                                Luokan 1 lääketieteellistä kelpoisuustodistusta varten laajennettu sydämen ja verisuoniston arviointi on tehtävä ensimmäisessä todistuksen voimassaolon jatkamiseen tai sen uusimiseen liittyvässä tarkastuksessa 65 ikävuoden jälkeen ja sen jälkeen neljän vuoden välein.
                                             
                                          
                                                4)
                                             
                                             
                                                Luokan 1 lääketieteellistä kelpoisuustodistusta varten seerumin rasva-arvot ja kolesteroli on tutkittava ensimmäisessä tarkastuksessa sekä ensimmäisessä 40 ikävuoden jälkeen tehtävässä tarkastuksessa.
                                             
                                          
                              
                                    b)
                                 
                                 
                                    
                                       Sydän ja verisuonisto – yleistä
                                    
                                    
                                                1)
                                             
                                             
                                                Luokan 1 lääketieteellisen kelpoisuustodistuksen hakija, jolla on jokin seuraavista lääketieteellisistä tiloista, on arvioitava terveydentilansa vuoksi kelpaamattomaksi:
                                                
                                                            i)
                                                         
                                                         
                                                            rinta-aortan tai vatsa-aortan suprarenaalisen osan pullistuma ennen leikkausta;
                                                         
                                                      
                                                            ii)
                                                         
                                                         
                                                            jonkin sydänläpän merkittävä toiminnallinen tai oireileva poikkeavuus;
                                                         
                                                      
                                                            iii)
                                                         
                                                         
                                                            sydämen siirto tai sydän-keuhkosiirto;
                                                         
                                                      
                                                            iv)
                                                         
                                                         
                                                            oireita aiheuttava hypertrofinen kardiomyopatia.
                                                         
                                                      
                                          
                                                2)
                                             
                                             
                                                Jos luokan 1 lääketieteellisen kelpoisuustodistuksen hakijan lääketieteellisissä esitiedoissa on dokumentoitu tai hakijalla on diagnosoitu jokin seuraavista lääketieteellisistä tiloista, kelpoisuus on siirrettävä lupakirjaviranomaisen lääketieteellisen asiantuntijan ratkaistavaksi ennen kuin hakemuksen käsittelyä jatketaan:
                                                
                                                            i)
                                                         
                                                         
                                                            perifeerinen valtimosairaus ennen leikkausta tai sen jälkeen;
                                                         
                                                      
                                                            ii)
                                                         
                                                         
                                                            rinta-aortan tai vatsa-aortan suprarenaalisen osan pullistuma leikkauksen jälkeen;
                                                         
                                                      
                                                            iii)
                                                         
                                                         
                                                            vatsa-aortan infrarenaalisen osan pullistuma ennen leikkausta tai sen jälkeen;
                                                         
                                                      
                                                            iv)
                                                         
                                                         
                                                            toiminnan kannalta merkityksettömät sydänläpän poikkeavuudet;
                                                         
                                                      
                                                            v)
                                                         
                                                         
                                                            sydänläppäleikkauksen jälkitila;
                                                         
                                                      
                                                            vi)
                                                         
                                                         
                                                            sydänpussin, sydänlihaksen tai sydämen sisäkalvon poikkeavuus;
                                                         
                                                      
                                                            vii)
                                                         
                                                         
                                                            synnynnäinen sydämen poikkeavuus, ennen korjausleikkausta tai sen jälkeen;
                                                         
                                                      
                                                            viii)
                                                         
                                                         
                                                            tuntemattomasta syystä johtuvia toistuvia pyörtymisiä (vasovagaalinen synkopee);
                                                         
                                                      
                                                            ix)
                                                         
                                                         
                                                            valtimo- tai laskimotukos;
                                                         
                                                      
                                                            x)
                                                         
                                                         
                                                            keuhkolaajentuma;
                                                         
                                                      
                                                            xi)
                                                         
                                                         
                                                            sydän- ja verisuonitauti, joka vaatii systeemistä veren hyytymistä ehkäisevää hoitoa.
                                                         
                                                      
                                          
                                                3)
                                             
                                             
                                                Ennen kuin sellaisen luokan 2 lääketieteellisen kelpoisuustodistuksen hakijan, jolla on diagnosoitu jokin 1 tai 2 alakohdassa mainittu tila, voidaan katsoa täyttävän lääketieteellisen kelpoisuuden vaatimukset, sydäntautien erikoislääkärin on arvioitava hänet lupakirjaviranomaisen lääketieteellisen asiantuntijan kanssa neuvotellen.
                                             
                                          
                                                4)
                                             
                                             
                                                Hakija, jolla on muita kuin 1 ja 2 alakohdassa mainittuja sydänvaivoja, voidaan katsoa lääketieteelliset kelpoisuusvaatimukset täyttäväksi, jos kardiologinen arviointi on tyydyttävä.
                                             
                                          
                              
                                    c)
                                 
                                 
                                    
                                       Verenpaine
                                    
                                    
                                                1)
                                             
                                             
                                                Hakijan verenpaine on mitattava jokaisessa lääkärintarkastuksessa.
                                             
                                          
                                                2)
                                             
                                             
                                                Hakijalle, jonka verenpaine ei ole normaaliarvojen rajoissa, on tehtävä sydän- ja verisuonitaudin ja lääkityksen osalta lisäarviointi sen määrittämiseksi, onko hänet katsottava terveydentilansa vuoksi kelpaamattomaksi 3 ja 4 alakohdan mukaisesti.
                                             
                                          
                                                3)
                                             
                                             
                                                Luokan 1 lääketieteellisen kelpoisuustodistuksen hakija, jolla on jokin seuraavista lääketieteellisistä tiloista, on arvioitava terveydentilansa vuoksi kelpaamattomaksi:
                                                
                                                            i)
                                                         
                                                         
                                                            oireita aiheuttava matala verenpaine;
                                                         
                                                      
                                                            ii)
                                                         
                                                         
                                                            verenpaine tarkastuksessa jatkuvasti yli 160 mmHg (yläpaine) tai 95 mmHg (alapaine) verenpainelääkityksen kanssa tai ilman sitä.
                                                         
                                                      
                                          
                                                4)
                                             
                                             
                                                Hakija, joka on alkanut käyttää verenpainelääkitystä, on arvioitava terveydentilansa vuoksi kelpaamattomaksi, kunnes on todettu, ettei hänelle aiheudu siitä merkittäviä sivuvaikutuksia.
                                             
                                          
                              
                                    d)
                                 
                                 
                                    
                                       Sepelvaltimotauti
                                    
                                    
                                                1)
                                             
                                             
                                                Jos luokan 1 lääketieteellisen kelpoisuustodistuksen hakijalla on jokin seuraavista lääketieteellisistä tiloista, kelpoisuus on siirrettävä lupakirjaviranomaisen lääketieteellisen asiantuntijan ratkaistavaksi ja hakijalle on tehtävä kardiologinen arviointi sydänlihasiskemian poissulkemiseksi ennen kuin hakemuksen käsittelyä jatketaan:
                                                
                                                            i)
                                                         
                                                         
                                                            epäilty sydänlihasiskemia;
                                                         
                                                      
                                                            ii)
                                                         
                                                         
                                                            oireeton lievä sepelvaltimotauti, joka ei vaadi antianginaalista lääkitystä.
                                                         
                                                      
                                          
                                                2)
                                             
                                             
                                                Jos luokan 2 lääketieteellisen kelpoisuustodistuksen hakijalla on jokin 1 alakohdassa mainituista lääketieteellisistä tiloista, hänen on saatava tyydyttävä tulos kardiologisesta arvioinnista ennen kuin hakemuksen käsittelyä jatketaan.
                                             
                                          
                                                3)
                                             
                                             
                                                Hakija, jolla on jokin seuraavista lääketieteellisistä tiloista, on arvioitava terveydentilansa vuoksi kelpaamattomaksi:
                                                
                                                            i)
                                                         
                                                         
                                                            sydänlihasiskemia;
                                                         
                                                      
                                                            ii)
                                                         
                                                         
                                                            oireileva sepelvaltimotauti;
                                                         
                                                      
                                                            iii)
                                                         
                                                         
                                                            sepelvaltimotaudin oireita, joita hoidetaan lääkkeillä.
                                                         
                                                      
                                          
                                                4)
                                             
                                             
                                                Ensimmäisen luokan 1 lääketieteellisen kelpoisuustodistuksen hakija, jonka lääketieteellisistä esitiedoista ilmenee tai jolla on diagnosoitu jokin seuraavista lääketieteellisistä tiloista, on arvioitava terveydentilansa vuoksi kelpaamattomaksi:
                                                
                                                            i)
                                                         
                                                         
                                                            sydänlihasiskemia;
                                                         
                                                      
                                                            ii)
                                                         
                                                         
                                                            sydäninfarkti;
                                                         
                                                      
                                                            iii)
                                                         
                                                         
                                                            ohitusleikkaus tai stentti sepelvaltimotaudin vuoksi.
                                                         
                                                      
                                          
                                                5)
                                             
                                             
                                                Jos luokan 2 lääketieteellisen kelpoisuustodistuksen hakijalla on oireeton sydäninfarktin jälkitila tai sepelvaltimotaudin vuoksi tehdyn leikkauksen jälkitila, hänen on saatava tyydyttävä tulos kardiologisesta arvioinnista ennen kuin hakemuksen käsittelyä jatketaan lupakirjaviranomaisen lääketieteellisen asiantuntijan kanssa neuvotellen. Tällaisten luokan 1 lääketieteellisen kelpoisuustodistuksen voimassaolon jatkamista hakevien kelpoisuus on siirrettävä lupakirjaviranomaisen lääketieteellisen asiantuntijan ratkaistavaksi.
                                             
                                          
                              
                                    e)
                                 
                                 
                                    
                                       Rytmi-/johtumishäiriöt
                                    
                                    
                                                1)
                                             
                                             
                                                Hakija, jolla on jokin seuraavista lääketieteellisistä tiloista, on arvioitava terveydentilansa vuoksi kelpaamattomaksi:
                                                
                                                            i)
                                                         
                                                         
                                                            oireileva sinoatriaalinen sairaus;
                                                         
                                                      
                                                            ii)
                                                         
                                                         
                                                            täydellinen eteis-kammiokatkos;
                                                         
                                                      
                                                            iii)
                                                         
                                                         
                                                            oireileva pidentynyt QT-aika;
                                                         
                                                      
                                                            iv)
                                                         
                                                         
                                                            automaattisesti reagoiva, elimistöön sijoitettava rytminsiirtolaite;
                                                         
                                                      
                                                            v)
                                                         
                                                         
                                                            kammioon asennettu antitakykardiatahdistin.
                                                         
                                                      
                                          
                                                2)
                                             
                                             
                                                Jos luokan 1 lääketieteellisen kelpoisuustodistuksen hakijalla on merkittäviä sydämen johtumis- tai rytmihäiriöitä, jokin seuraavista mukaan luettuna, kelpoisuus on siirrettävä lupakirjaviranomaisen lääketieteellisen asiantuntijan ratkaistavaksi ennen kuin hakemuksen käsittelyä jatketaan:
                                                
                                                            i)
                                                         
                                                         
                                                            supraventrikulaarinen rytmihäiriö, mukaan luettuna ajoittainen tai jatkuva sinoatriaalinen toimintahäiriö, eteisvärinä ja/tai eteislepatus sekä oireettomat sinuskatkokset;
                                                         
                                                      
                                                            ii)
                                                         
                                                         
                                                            täydellinen vasemman puolen haarakatkos;
                                                         
                                                      
                                                            iii)
                                                         
                                                         
                                                            Mobitz 2 -tyypin eteis-kammiokatkos.
                                                         
                                                      
                                                            iv)
                                                         
                                                         
                                                            leveä- ja/tai kapeakompleksinen tiheälyöntisyys;
                                                         
                                                      
                                                            v)
                                                         
                                                         
                                                            sydänkammion ennenaikainen aktivaatio;
                                                         
                                                      
                                                            vi)
                                                         
                                                         
                                                            oireeton pidentynyt QT-aika;
                                                         
                                                      
                                                            vii)
                                                         
                                                         
                                                            Brugadan oireyhtymän mukainen sydänsähkökäyrä.
                                                         
                                                      
                                          
                                                3)
                                             
                                             
                                                Jos luokan 2 lääketieteellisen kelpoisuustodistuksen hakijalla on jokin 2 alakohdassa mainituista lääketieteellisistä tiloista, hänen on saatava tyydyttävä tulos kardiologisesta arvioinnista ennen kuin hakemuksen käsittelyä jatketaan lupakirjaviranomaisen lääketieteellisen asiantuntijan kanssa neuvotellen.
                                             
                                          
                                                4)
                                             
                                             
                                                Hakijan, jolla on jokin seuraavista lääketieteellisistä tiloista, voidaan katsoa täyttävän lääketieteellistä kelpoisuutta koskevat vaatimukset, mikäli kardiologisen arvioinnin tulos on tyydyttävä eikä hänellä ole muita poikkeavuuksia:
                                                
                                                            i)
                                                         
                                                         
                                                            epätäydellinen haarakatkos;
                                                         
                                                      
                                                            ii)
                                                         
                                                         
                                                            täydellinen oikean puolen haarakatkos;
                                                         
                                                      
                                                            iii)
                                                         
                                                         
                                                            pysyvä vasenvoittoinen sähköinen akseli;
                                                         
                                                      
                                                            iv)
                                                         
                                                         
                                                            oireeton sinusbradykardia (sinusperäinen harvalyöntisyys);
                                                         
                                                      
                                                            v)
                                                         
                                                         
                                                            oireeton sinustakykardia (sinusperäinen tiheälyöntisyys);
                                                         
                                                      
                                                            vi)
                                                         
                                                         
                                                            oireettomat yhdentyyppiset yksittäiset supraventrikulaariset tai ventrikulaariset ektooppiset lyönnit;
                                                         
                                                      
                                                            vii)
                                                         
                                                         
                                                            ensimmäisen asteen eteis-kammiokatkos;
                                                         
                                                      
                                                            viii)
                                                         
                                                         
                                                            Mobitz 1 -tyypin eteis-kammiokatkos.
                                                         
                                                      
                                          
                                                5)
                                             
                                             
                                                Jos hakijalla on ollut jokin seuraavista lääketieteellisistä tiloista, hänen on saatava tyydyttävä tulos kardiologisesta arvioinnista ennen kuin hänen voidaan katsoa täyttävän lääketieteellistä kelpoisuutta koskevat vaatimukset:
                                                
                                                            i)
                                                         
                                                         
                                                            hänelle on tehty ablaatiohoito;
                                                         
                                                      
                                                            ii)
                                                         
                                                         
                                                            hänelle on asennettu sydämentahdistin.
                                                         
                                                      Tällaisten luokan 1 lääketieteellisen kelpoisuustodistuksen hakijoiden kelpoisuus on siirrettävä lupakirjaviranomaisen lääketieteellisen asiantuntijan ratkaistavaksi. Tällaisten luokan 2 lääketieteellisen kelpoisuustodistuksen hakijoiden kelpoisuus on arvioitava lupakirjaviranomaisen lääketieteellisen asiantuntijan kanssa neuvotellen.
                                             
                                          
                              
                           MED.B.015   Hengityselimet
                        
                        
                                    a)
                                 
                                 
                                    Hakija, jonka keuhkojen toiminta on merkittävästi heikentynyt, on arvioitava terveydentilansa vuoksi kelpaamattomaksi. Hänen voidaan kuitenkin katsoa täyttävän lääketieteellisen kelpoisuuden vaatimukset, kun keuhkojen toiminta on parantunut ja se on hyväksyttävällä tasolla.
                                 
                              
                                    b)
                                 
                                 
                                    Luokan 1 lääketieteellisen kelpoisuustodistuksen hakijoille on tehtävä keuhkojen morfologiset ja toimintakokeet ensimmäisessä tarkastuksessa ja kun se on kliinisesti tarkoituksenmukaista.
                                 
                              
                                    c)
                                 
                                 
                                    Luokan 2 lääketieteellisen kelpoisuustodistuksen hakijoille on tehtävä keuhkojen morfologiset ja toimintakokeet kun se on kliinisesti tarkoituksenmukaista.
                                 
                              
                                    d)
                                 
                                 
                                    Jos hakijan lääketieteellisistä esitiedoista ilmenee tai hakijalla on diagnosoitu jokin seuraavista lääketieteellisistä tiloista, hänen on saatava tyydyttävä tulos hengityselinten arvioinnista ennen kuin hänen voidaan katsoa täyttävän lääketieteellistä kelpoisuutta koskevat vaatimukset:
                                    
                                                1)
                                             
                                             
                                                lääkitystä vaativa astma;
                                             
                                          
                                                2)
                                             
                                             
                                                aktiivinen tulehdussairaus hengityselimissä;
                                             
                                          
                                                3)
                                             
                                             
                                                aktiivinen sarkoidoosi;
                                             
                                          
                                                4)
                                             
                                             
                                                ilmarinta;
                                             
                                          
                                                5)
                                             
                                             
                                                uniapneaoireyhtymä;
                                             
                                          
                                                6)
                                             
                                             
                                                suuri rintakehän alueen leikkaus;
                                             
                                          
                                                7)
                                             
                                             
                                                keuhkonpoistoleikkaus;
                                             
                                          
                                                8)
                                             
                                             
                                                keuhkoahtaumatauti.
                                             
                                          Jos hakijalla on diagnosoitu jokin 3 tai 5 alakohdassa mainituista lääketieteellisistä tiloista, hänen on saatava tyydyttävä tulos kardiologisesta arvioinnista ennen kuin hakemuksen käsittelyä jatketaan.
                                 
                              
                                    e)
                                 
                                 
                                    Ilmailulääketieteellinen arviointi
                                    
                                                1)
                                             
                                             
                                                Jos luokan 1 lääketieteellisen kelpoisuustodistuksen hakijalla on jokin d kohdassa mainittu lääketieteellinen tila, kelpoisuus on siirrettävä lupakirjaviranomaisen lääketieteellisen asiantuntijan ratkaistavaksi.
                                             
                                          
                                                2)
                                             
                                             
                                                Jos luokan 2 lääketieteellisen kelpoisuustodistuksen hakijalla on jokin d kohdassa mainittu lääketieteellinen tila, kelpoisuus on arvioitava lupakirjaviranomaisen lääketieteellisen asiantuntijan kanssa neuvotellen.
                                             
                                          
                              
                                    f)
                                 
                                 
                                    Luokan 1 lääketieteellisen kelpoisuustodistuksen hakija, jolle on tehty keuhkonpoistoleikkaus, on arvioitava terveydentilansa vuoksi kelpaamattomaksi.
                                 
                              
                           MED.B.020   Ruoansulatuselimet
                        
                        
                                    a)
                                 
                                 
                                    Hakija, jolla on jossain ruoansulatuskanavan tai sen sivuelinten osassa sellainen sairauden tai kirurgisen toimenpiteen jälkitila, joka todennäköisesti aiheuttaa toimintakyvyn menetyksen lennon aikana etenkin kurouman tai puristuman aiheuttamien ahtaumien vuoksi, on arvioitava terveydentilansa vuoksi kelpaamattomaksi.
                                 
                              
                                    b)
                                 
                                 
                                    Hakija, jolla on toimintakyvyttömyyteen mahdollisesti johtavia oireita aiheuttava tyrä, on arvioitava terveydentilansa vuoksi kelpaamattomaksi.
                                 
                              
                                    c)
                                 
                                 
                                    Hakija, jolla on jokin seuraavista mahasuolikanavan häiriöistä, voidaan katsoa lääketieteelliset kelpoisuusvaatimukset täyttäväksi, mikäli hän saa tyydyttävän tuloksen gastroenterologisesta arvioinnista sen jälkeen, kun hoito on onnistunut tai hän on toipunut leikkauksesta täysin:
                                    
                                                1)
                                             
                                             
                                                toistuva ruoansulatushäiriö, joka vaatii lääkitystä;
                                             
                                          
                                                2)
                                             
                                             
                                                haimatulehdus;
                                             
                                          
                                                3)
                                             
                                             
                                                oireilevat sappikivet:
                                             
                                          
                                                4)
                                             
                                             
                                                kliinisesti diagnosoitu tai lääketieteellisissä esitiedoissa dokumentoitu krooninen tulehduksellinen suolistosairaus;
                                             
                                          
                                                5)
                                             
                                             
                                                ruoansulatuskanavaan tai sen sivuelimiin kohdistunut leikkaus, mukaan luettuina näiden elinten täydellinen tai osittainen poisto tai siirto.
                                             
                                          
                              
                                    d)
                                 
                                 
                                    Ilmailulääketieteellinen arviointi
                                    
                                                1)
                                             
                                             
                                                Jos luokan 1 lääketieteellisen kelpoisuustodistuksen hakijalla on diagnosoitu jokin c kohdan 2, 4 tai 5 alakohdassa mainittu lääketieteellinen tila, kelpoisuus on siirrettävä lupakirjaviranomaisen lääketieteellisen asiantuntijan ratkaistavaksi.
                                             
                                          
                                                2)
                                             
                                             
                                                Jos luokan 2 lääketieteellisen kelpoisuustodistuksen hakijalla on diagnosoitu jokin c kohdan 2 alakohdassa mainittu lääketieteellinen tila, kelpoisuus on arvioitava lupakirjaviranomaisen lääketieteellisen asiantuntijan kanssa neuvotellen.
                                             
                                          
                              
                           MED.B.025   Aineenvaihdunta- ja umpieritysjärjestelmät
                        
                        
                                    a)
                                 
                                 
                                    Hakija, jolla on aineenvaihdunnallinen, ravitsemuksellinen tai umpieritysjärjestelmään liittyvä häiriö, voidaan katsoa lääketieteelliset kelpoisuusvaatimukset täyttäväksi, mikäli lääketieteellisen tilan osoitetaan olevan vakaa ja ilmailulääketieteellisen arvioinnin tulos on tyydyttävä.
                                 
                              
                                    b)
                                 
                                 
                                    
                                       Diabetes
                                    
                                    
                                                1)
                                             
                                             
                                                Insuliinihoitoa vaativaa diabetesta sairastava hakija on arvioitava terveydentilansa vuoksi kelpaamattomaksi.
                                             
                                          
                                                2)
                                             
                                             
                                                Hakija, jonka diabetes ei vaadi insuliinihoitoa, on arvioitava terveydentilansa vuoksi kelpaamattomaksi, ellei voida osoittaa, että verensokerin tasapaino on hallinnassa ja vakaa.
                                             
                                          
                              
                                    c)
                                 
                                 
                                    
                                       Ilmailulääketieteellinen arviointi
                                    
                                    
                                                1)
                                             
                                             
                                                Jos luokan 1 lääketieteellisen kelpoisuustodistuksen hakijan verensokeria hoidetaan muulla lääkityksellä kuin insuliinilla, kelpoisuus on siirrettävä lupakirjaviranomaisen lääketieteellisen asiantuntijan ratkaistavaksi.
                                             
                                          
                                                2)
                                             
                                             
                                                Jos luokan 2 lääketieteellisen kelpoisuustodistuksen hakijan verensokeria hoidetaan muulla lääkityksellä kuin insuliinilla, kelpoisuus on arvioitava lupakirjaviranomaisen lääketieteellisen asiantuntijan kanssa neuvotellen.
                                             
                                          
                              
                           MED.B.030   Veritaudit
                        
                        
                                    a)
                                 
                                 
                                    Luokan 1 lääketieteellisen kelpoisuustodistuksen hakijalle on tehtävä hemoglobiinitesti jokaisessa ilmailulääketieteellisessä tarkastuksessa.
                                 
                              
                                    b)
                                 
                                 
                                    Hakijan, jolla on hematologisia häiriöitä, voidaan katsoa täyttävän lääketieteellisen kelpoisuuden vaatimukset, mikäli ilmailulääketieteellisen arvioinnin tulos on tyydyttävä.
                                 
                              
                                    c)
                                 
                                 
                                    Jos luokan 1 lääketieteellisen kelpoisuustodistuksen hakijalla on jokin seuraavista hematologisista häiriöistä, kelpoisuus on siirrettävä lupakirjaviranomaisen lääketieteellisen asiantuntijan ratkaistavaksi:
                                    
                                                1)
                                             
                                             
                                                epänormaali hemoglobiini, mukaan lukien esimerkiksi anemia, erytrosytoosi tai hemoglobinopatia;
                                             
                                          
                                                2)
                                             
                                             
                                                merkittävästi suurentuneet imusolmukkeet;
                                             
                                          
                                                3)
                                             
                                             
                                                suurentunut perna;
                                             
                                          
                                                4)
                                             
                                             
                                                hyytymis-, vuoto- tai tukoshäiriö;
                                             
                                          
                                                5)
                                             
                                             
                                                leukemia.
                                             
                                          
                              
                                    d)
                                 
                                 
                                    Jos luokan 2 lääketieteellisen kelpoisuustodistuksen hakijalla on jokin c kohdan 4 tai 5 alakohdassa mainituista hematologisista häiriöistä, kelpoisuus on arvioitava lupakirjaviranomaisen lääketieteellisen asiantuntijan kanssa neuvotellen.
                                 
                              
                           MED.B.035   Virtsatiet ja sukupuolielimet
                        
                        
                                    a)
                                 
                                 
                                    Virtsanäyte on tutkittava jokaisessa ilmailulääketieteellisessä tarkastuksessa. Hakija on arvioitava terveydentilansa vuoksi kelpaamattomaksi, jos hänen virtsassaan on merkittäviä sairauteen viittaavia poikkeavuuksia, jotka voivat aiheuttaa sellaista toimintakyvyn heikkenemistä, joka todennäköisesti vaarantaa lupakirjan mukaisten oikeuksien turvallisen käytön tai joiden vuoksi hakija todennäköisesti voisi äkillisesti menettää kykynsä käyttää lupakirjan mukaisia oikeuksia.
                                 
                              
                                    b)
                                 
                                 
                                    Hakija, jolla on virtsa- tai sukupuolielimissä tai niiden sivuelimissä sellainen sairauden tai kirurgisen toimenpiteen jälkitila, joka todennäköisesti aiheuttaa toimintakyvyn menetyksen etenkin kurouman tai puristuman aiheuttamien ahtaumien vuoksi, on arvioitava terveydentilansa vuoksi kelpaamattomaksi.
                                 
                              
                                    c)
                                 
                                 
                                    Jos hakijalla on diagnosoitu tai hakijan lääketieteellisistä esitiedoista ilmenee jokin seuraavista, hänen voidaan katsoa täyttävän lääketieteellistä kelpoisuutta koskevat vaatimukset, mikäli tarvittavan virtsa- ja sukupuolielinten arvioinnin tulos on tyydyttävä:
                                    
                                                1)
                                             
                                             
                                                munuaissairaus;
                                             
                                          
                                                2)
                                             
                                             
                                                yksi tai useampi virtsakivi tai sairastettu munuaiskoliikki.
                                             
                                          
                              
                                    d)
                                 
                                 
                                    Hakija, jolle on tehty virtsa- tai sukupuolielimiin tai niiden sivuelimiin kohdistunut suuri leikkaus, jossa elimiä on poistettu tai siirretty kokonaan tai osittain, on arvioitava terveydentilansa vuoksi kelpaamattomaksi. Hänen voidaan kuitenkin katsoa täyttävän lääketieteellisen kelpoisuuden vaatimukset täydellisen toipumisen jälkeen.
                                 
                              
                                    e)
                                 
                                 
                                    Edellä c ja d kohdassa tarkoitettujen luokan 1 lääketieteellisen kelpoisuustodistuksen hakijoiden kelpoisuus on siirrettävä lupakirjaviranomaisen lääketieteellisen asiantuntijan ratkaistavaksi.
                                 
                              
                           MED.B.040   Infektiotaudit
                        
                        
                                    a)
                                 
                                 
                                    Hakija on arvioitava terveydentilansa vuoksi kelpaamattomaksi, jos hänellä on kliinisesti diagnosoitu tai lääketieteellisissä esitiedoissa dokumentoitu infektiotauti, joka aiheuttaa sellaista toimintakyvyn heikkenemistä, joka todennäköisesti vaarantaa lupakirjan mukaisten oikeuksien turvallisen käytön.
                                 
                              
                                    b)
                                 
                                 
                                    HIV-positiivisen hakijan voidaan katsoa täyttävän lääketieteellisen kelpoisuuden vaatimukset, mikäli ilmailulääketieteellisen arvioinnin tulos on tyydyttävä. Tällaisten luokan 1 lääketieteellisen kelpoisuustodistuksen hakijoiden kelpoisuus on siirrettävä lupakirjaviranomaisen lääketieteellisen asiantuntijan ratkaistavaksi.
                                 
                              
                           MED.B.045   Naistentaudit ja raskaus
                        
                        
                                    a)
                                 
                                 
                                    Hakija, jolle on tehty suuri gynekologinen leikkaus, on arvioitava terveydentilansa vuoksi kelpaamattomaksi. Hänen voidaan kuitenkin katsoa täyttävän lääketieteellisen kelpoisuuden vaatimukset täydellisen toipumisen jälkeen.
                                 
                              
                                    b)
                                 
                                 
                                    
                                       Raskaus
                                    
                                    
                                                1)
                                             
                                             
                                                Raskaana oleva hakija voi jatkaa oikeuksiensa käyttämistä 26. raskausviikon loppuun asti ainoastaan, jos ilmailulääketieteen keskus tai ilmailulääkäri katsoo hänen kykenevän siihen.
                                             
                                          
                                                2)
                                             
                                             
                                                Raskaana olevan luokan 1 lääketieteellisen kelpoisuustodistuksen haltijan kelpoisuustodistukseen on merkittävä OML-rajoitus. Sen estämättä, mitä MED.B.001 kohdassa säädetään, OML-rajoituksen voi tässä tapauksessa määrätä tai poistaa ilmailulääketieteen keskus tai ilmailulääkäri.
                                             
                                          
                                                3)
                                             
                                             
                                                Hakija voi jatkaa oikeuksiensa käyttämistä, kun hän on toipunut raskauden päätyttyä.
                                             
                                          
                              
                           MED.B.050   Tuki- ja liikuntaelimet
                        
                        
                                    a)
                                 
                                 
                                    Hakija, jonka istumakorkeus, käsivarsien ja jalkojen pituus sekä lihasvoima eivät ole riittäviä lupakirjan mukaisten oikeuksien käyttämiseen turvallisesti, on arvioitava terveydentilansa vuoksi kelpaamattomaksi. Jos hakijan istumakorkeus, käsivarsien ja jalkojen pituus sekä lihasvoima ovat kuitenkin riittävät oikeuksien käyttämiseen tietyssä ilma-alustyypissä, mikä voidaan tarvittaessa osoittaa lääketieteellisen kelpoisuuden selvittämiseksi tehtävällä tarkastuslennolla tai simulaattorikoelennolla, hakijan voidaan katsoa täyttävän lääketieteelliset kelpoisuusvaatimukset ja hänen oikeuksiaan on rajoitettava vastaavasti.
                                 
                              
                                    b)
                                 
                                 
                                    Hakija, jonka tuki- ja liikuntaelinten toiminta ei ole hyväksyttävää lupakirjan mukaisten oikeuksien turvallisen käyttämisen kannalta, on arvioitava terveydentilansa vuoksi kelpaamattomaksi. Jos hakijan tuki- ja liikuntaelinten toiminta kuitenkin riittää oikeuksien käyttämiseen tietyssä ilma-alustyypissä, mikä voidaan tarvittaessa osoittaa lääketieteellisen kelpoisuuden selvittämiseksi tehtävällä tarkastuslennolla tai simulaattorikoelennolla, hakijan voidaan katsoa täyttävän lääketieteelliset kelpoisuusvaatimukset ja hänen oikeuksiaan on rajoitettava vastaavasti.
                                 
                              
                                    c)
                                 
                                 
                                    Jos a ja b kohdassa tarkoitettujen arviointien yhteydessä herää epäilyjä, luokan 1 lääketieteellisen kelpoisuustodistuksen hakijan kelpoisuus on siirrettävä lupakirjaviranomaisen lääketieteellisen asiantuntijan ratkaistavaksi ja luokan 2 lääketieteellisen kelpoisuustodistuksen hakijan kelpoisuus on arvioitava lupakirjaviranomaisen lääketieteellisen asiantuntijan kanssa neuvotellen.
                                 
                              
                           MED.B.055   Mielenterveys
                        
                        
                                    a)
                                 
                                 
                                    Ensimmäiseen luokan 1 ilmailulääketieteelliseen tarkastukseen on sisällyttävä laaja mielenterveyden arviointi.
                                 
                              
                                    b)
                                 
                                 
                                    Ensimmäiseen luokan 1 ilmailulääketieteelliseen tarkastukseen on sisällyttävä huume- ja alkoholitesti.
                                 
                              
                                    c)
                                 
                                 
                                    Hakija, jolla on alkoholin tai muiden psykoaktiivisten aineiden käytöstä tai väärinkäytöstä johtuva mielenterveyden tai käyttäytymisen häiriö, on arvioitava terveydentilansa vuoksi kelpaamattomaksi, kunnes hän on raitis ja lopettanut psykoaktiivisen aineen käytön tai väärinkäytön ja kun onnistuneen hoidon jälkeisen psykiatrisen arvioinnin tulos on tyydyttävä.
                                 
                              
                                    d)
                                 
                                 
                                    Jos hakijalla on kliinisesti diagnosoitu tai hänen lääketieteellisissä esitiedoissaan on dokumentoitu jokin seuraavista psykiatrisista tiloista, hänen on saatava tyydyttävä tulos psykiatrisesta arvioinnista ennen kuin hänen voidaan katsoa täyttävän lääketieteellistä kelpoisuutta koskevat vaatimukset:
                                    
                                                1)
                                             
                                             
                                                mielialahäiriö;
                                             
                                          
                                                2)
                                             
                                             
                                                neuroottinen häiriö;
                                             
                                          
                                                3)
                                             
                                             
                                                persoonallisuushäiriö;
                                             
                                          
                                                4)
                                             
                                             
                                                mielenterveyden tai käyttäytymisen häiriö;
                                             
                                          
                                                5)
                                             
                                             
                                                psykoaktiivisen aineen väärinkäyttö.
                                             
                                          
                              
                                    e)
                                 
                                 
                                    Hakija, joka on lääketieteellisissä esitiedoissa dokumentoidun mukaan tahallisesti vahingoittanut itseään kerran tai useammin tai yrittänyt itsemurhaa, on arvioitava terveydentilansa vuoksi kelpaamattomaksi. Hakijan voidaan kuitenkin katsoa täyttävän lääketieteellisen kelpoisuuden vaatimukset, kun psykiatrisen arvioinnin tulos on tyydyttävä.
                                 
                              
                                    f)
                                 
                                 
                                    Ilmailulääketieteellinen arviointi
                                    
                                                1)
                                             
                                             
                                                Jos luokan 1 lääketieteellisen kelpoisuustodistuksen hakijalla on jokin c, d tai e kohdassa mainituista tiloista, kelpoisuus on siirrettävä lupakirjaviranomaisen lääketieteellisen asiantuntijan ratkaistavaksi.
                                             
                                          
                                                2)
                                             
                                             
                                                Jos luokan 2 lääketieteellisen kelpoisuustodistuksen hakijalla on jokin c, d tai e kohdassa mainituista tiloista, kelpoisuus on arvioitava lupakirjaviranomaisen lääketieteellisen asiantuntijan kanssa neuvotellen.
                                             
                                          
                              
                                    g)
                                 
                                 
                                    Hakija, jonka lääketieteellisissä esitiedoissa on dokumentoitu tai jolla on kliinisesti diagnosoitu skitsofrenia, skitsotyyppinen häiriö tai harhaluuloisuushäiriö, on arvioitava terveydentilansa vuoksi kelpaamattomaksi.
                                 
                              
                           MED.B.065   Hermosto
                        
                        
                                    a)
                                 
                                 
                                    Jos hakijalla on kliinisesti diagnosoitu tai hänen lääketieteellisissä esitiedoissaan on dokumentoitu jokin seuraavista lääketieteellisistä tiloista, hänet on arvioitava terveydentilansa vuoksi kelpaamattomaksi:
                                    
                                                1)
                                             
                                             
                                                epilepsia, b kohdan 1 ja 2 alakohdassa tarkoitettuja tapauksia lukuun ottamatta;
                                             
                                          
                                                2)
                                             
                                             
                                                uusiutuvia, tuntemattomasta syystä johtuvia tajunnanhäiriötiloja.
                                             
                                          
                              
                                    b)
                                 
                                 
                                    Jos hakijalla on kliinisesti diagnosoitu tai hänen lääketieteellisissä esitiedoissaan on dokumentoitu jokin seuraavista lääketieteellisistä tiloista, hänelle on tehtävä lisätarkastuksia ennen kuin hänen voidaan katsoa täyttävän lääketieteellistä kelpoisuutta koskevat vaatimukset:
                                    
                                                1)
                                             
                                             
                                                epilepsia, joka ei ole uusiutunut viidennen ikävuoden jälkeen;
                                             
                                          
                                                2)
                                             
                                             
                                                epilepsia, joka ei ole uusiutunut ja johon hakija ei ole käyttänyt lääkitystä yli 10 vuoteen;
                                             
                                          
                                                3)
                                             
                                             
                                                epileptiformisia poikkeavuuksia aivosähkökäyrässä ja fokaalista hidasaaltotoimintaa;
                                             
                                          
                                                4)
                                             
                                             
                                                etenevä tai ei-etenevä hermostosairaus;
                                             
                                          
                                                5)
                                             
                                             
                                                keskus- tai ääreishermoston tulehdussairaus;
                                             
                                          
                                                6)
                                             
                                             
                                                migreeni;
                                             
                                          
                                                7)
                                             
                                             
                                                yksittäinen, tuntemattomasta syystä johtunut tajunnanhäiriötila;
                                             
                                          
                                                8)
                                             
                                             
                                                päävammasta johtunut tajuttomuus;
                                             
                                          
                                                9)
                                             
                                             
                                                penetroiva aivovaurio;
                                             
                                          
                                                10)
                                             
                                             
                                                selkäytimen tai ääreishermoston vamma;
                                             
                                          
                                                11)
                                             
                                             
                                                hermostojärjestelmän häiriö, joka johtuu vaskulaarisista puutteista, verenvuoto ja iskeemiset tapahtumat mukaan luettuina.
                                             
                                          Luokan 1 lääketieteellisen kelpoisuustodistuksen hakijoiden kelpoisuus on siirrettävä lupakirjaviranomaisen lääketieteellisen asiantuntijan ratkaistavaksi. Luokan 2 lääketieteellisen kelpoisuustodistuksen hakijoiden kelpoisuus on arvioitava lupakirjaviranomaisen lääketieteellisen asiantuntijan kanssa neuvotellen.
                                 
                              
                           MED.B.070   Näkö
                        
                        
                                    a)
                                 
                                 
                                    
                                       Tutkimukset
                                    
                                    
                                                1)
                                             
                                             
                                                Luokan 1 lääketieteellistä kelpoisuustodistusta varten
                                                
                                                            i)
                                                         
                                                         
                                                            ensimmäisessä lääkärintarkastuksessa on tehtävä perusteellinen silmätutkimus, joka on suoritettava silloin kun se on kliinisesti tarkoituksenmukaista sekä uusittava määräajoin silmän taittovirheen ja toimintakyvyn mukaan;
                                                         
                                                      
                                                            ii)
                                                         
                                                         
                                                            todistuksen voimassaolon jatkamiseen ja uusimiseen liittyvissä tarkastuksissa on tehtävä rutiininomainen silmätutkimus.
                                                         
                                                      
                                          
                                                2)
                                             
                                             
                                                Luokan 2 lääketieteellistä kelpoisuustodistusta varten
                                                
                                                            i)
                                                         
                                                         
                                                            ensimmäisessä lääkärintarkastuksessa sekä kaikissa todistuksen voimassaolon jatkamiseen ja uusimiseen liittyvissä tarkastuksissa on tehtävä rutiininomainen silmätutkimus;
                                                         
                                                      
                                                            ii)
                                                         
                                                         
                                                            perusteellinen silmätutkimus on tehtävä, jos se on kliinisesti tarkoituksenmukaista.
                                                         
                                                      
                                          
                              
                                    b)
                                 
                                 
                                    
                                       Näöntarkkuus
                                    
                                    
                                                1)
                                             
                                             
                                                Luokan 1 lääketieteellistä kelpoisuustodistusta varten
                                                
                                                            i)
                                                         
                                                         
                                                            vaadittavan kaukonäkötarkkuuden, joko silmälaseilla korjattuna tai ilman korjausta, on oltava 6/9 (0,7) tai parempi kummassakin silmässä erikseen; molempien silmien näöntarkkuuden on oltava 6/6 (1,0) tai parempi;
                                                         
                                                      
                                                            ii)
                                                         
                                                         
                                                            kelpoisuustodistuksen hakija, jonka näöntarkkuus ei ensimmäisessä tarkastuksessa täytä vaatimusta yhden silmän osalta, on katsottava terveydentilansa vuoksi kelpaamattomaksi;
                                                         
                                                      
                                                            iii)
                                                         
                                                         
                                                            kelpoisuustodistuksen voimassaoloa tai uusimista koskevissa tarkastuksissa, sen estämättä, mitä b kohdan 1 alakohdan i alakohdassa säädetään, jos hakijan toisen silmän näöntarkkuus on heikentynyt vaatimustason alapuolelle tai hakija on menettänyt näkökyvyn toisesta silmästä, kelpoisuus on siirrettävä lupakirjaviranomaisen lääketieteellisen asiantuntijan ratkaistavaksi ja hakijan voidaan katsoa täyttävän lääketieteellistä kelpoisuutta koskevat vaatimukset, mikäli silmälääketieteellisen tarkastuksen tulos on tyydyttävä.
                                                         
                                                      
                                          
                                                2)
                                             
                                             
                                                Luokan 2 lääketieteellistä kelpoisuustodistusta varten
                                                
                                                            i)
                                                         
                                                         
                                                            vaadittavan kaukonäkötarkkuuden, joko silmälaseilla korjattuna tai ilman korjausta, on oltava 6/12 (0,5) tai parempi kummassakin silmässä erikseen; molempien silmien näöntarkkuuden on oltava 6/9 (0,7) tai parempi;
                                                         
                                                      
                                                            ii)
                                                         
                                                         
                                                            sen estämättä, mitä b kohdan 2 alakohdan i alakohdassa säädetään, hakija, jonka toisen silmän näöntarkkuus ei täytä vaatimuksia tai joka ei näe toisella silmällä, voidaan katsoa lääketieteellistä kelpoisuutta koskevat vaatimukset täyttäväksi lupakirjaviranomaisen lääketieteellisen asiantuntijan kanssa neuvotellen, mikäli silmälääketieteellisen tarkastuksen tulos on tyydyttävä.
                                                         
                                                      
                                          
                                                3)
                                             
                                             
                                                Hakijan on kyettävä lukemaan N5-taulua (tai vastaavaa) 30–50 cm:n etäisyydeltä ja N14-taulua (tai vastaavaa) 100 cm:n etäisyydeltä tarvittaessa silmälaseilla korjattuna.
                                             
                                          
                              
                                    c)
                                 
                                 
                                    
                                       Taittovirhe ja oikean ja vasemman silmän eritaittoisuus (anisometropia)
                                    
                                    
                                                1)
                                             
                                             
                                                Hakijan, jolla on taittovirhe tai oikean ja vasemman silmän eritaittoisuus, voidaan katsoa täyttävän lääketieteellistä kelpoisuutta koskevat vaatimukset, jos silmälääketieteellisen arvioinnin tulos on tyydyttävä.
                                             
                                          
                                                2)
                                             
                                             
                                                Sen estämättä, mitä c kohdan 1 alakohdassa säädetään, jos luokan 1 lääketieteellisen kelpoisuustodistuksen hakijalla on jokin seuraavista lääketieteellisistä tiloista, kelpoisuus on siirrettävä lupakirjaviranomaisen lääketieteellisen asiantuntijan ratkaistavaksi, ja hakijan voidaan katsoa täyttävän lääketieteellistä kelpoisuutta koskevat vaatimukset, mikäli silmälääketieteellisen tarkastuksen tulos on tyydyttävä:
                                                
                                                            i)
                                                         
                                                         
                                                            likitaittoisuus, joka on yli –6,0 dioptriaa;
                                                         
                                                      
                                                            ii)
                                                         
                                                         
                                                            hajataittoisuus, joka on yli 2,0 dioptriaa;
                                                         
                                                      
                                                            iii)
                                                         
                                                         
                                                            oikean ja vasemman silmän eritaittoisuus, joka on yli 2,0 dioptriaa.
                                                         
                                                      
                                          
                                                3)
                                             
                                             
                                                Sen estämättä, mitä c kohdan 1 alakohdassa säädetään, jos luokan 1 lääketieteellisen kelpoisuustodistuksen hakijan kaukotaittoisuus on yli +5,0 dioptriaa, kelpoisuus on siirrettävä lupakirjaviranomaisen lääketieteellisen asiantuntijan ratkaistavaksi ja hakijan voidaan katsoa täyttävän lääketieteellistä kelpoisuutta koskevat vaatimukset, mikäli silmälääketieteellisen tarkastuksen tulos on tyydyttävä, edellyttäen että yhteisnäkö on riittävä, silmänpaineet ja kammiokulma normaalit eikä merkittävää sairautta tai vikaa ole todettu. Sen estämättä, mitä b kohdan 1 alakohdan i alakohdassa säädetään, korjatun näkötarkkuuden on kummassakin silmässä oltava 6/6 tai parempi.
                                             
                                          
                                                4)
                                             
                                             
                                                Hakijan, jolla on kliinisesti diagnosoitu keratokonus (sarveiskalvon kartiopullistuma), voidaan katsoa täyttävän lääketieteellistä kelpoisuutta koskevat vaatimukset, jos silmälääkärin tekemän tutkimuksen tulos on tyydyttävä. Tällaisten luokan 1 lääketieteellisen kelpoisuustodistuksen hakijoiden kelpoisuus on siirrettävä lupakirjaviranomaisen lääketieteellisen asiantuntijan ratkaistavaksi.
                                             
                                          
                              
                                    d)
                                 
                                 
                                    
                                       Yhteisnäkö
                                    
                                    
                                                1)
                                             
                                             
                                                Luokan 1 lääketieteellisen kelpoisuustodistuksen hakija on katsottava terveydentilansa vuoksi kelpaamattomaksi, jos hänen yhteisnäkönsä ei ole normaali, ja tämä lääketieteellinen tila todennäköisesti vaarantaa lupakirjan mukaisten oikeuksien turvallisen käytön, kun asianmukaiset korjaavat toimenpiteet on otettu huomioon.
                                             
                                          
                                                2)
                                             
                                             
                                                Hakija, joka näkee kaksoiskuvia (diplopia), on arvioitava terveydentilansa vuoksi kelpaamattomaksi.
                                             
                                          
                              
                                    e)
                                 
                                 
                                    
                                       Näkökentät
                                    
                                    Luokan 1 lääketieteellisen kelpoisuustodistuksen hakija on katsottava terveydentilansa vuoksi kelpaamattomaksi, jos hänen näkökenttänsä eivät ole normaalit, ja tämä lääketieteellinen tila todennäköisesti vaarantaa lupakirjan mukaisten oikeuksien turvallisen käytön, kun asianmukaiset korjaavat toimenpiteet on tarvittaessa otettu huomioon.
                                 
                              
                                    f)
                                 
                                 
                                    
                                       Silmäleikkaukset
                                    
                                    Hakija, jolle on tehty silmäleikkaus, on arvioitava terveydentilansa vuoksi kelpaamattomaksi. Hakija voidaan kuitenkin katsoa lääketieteellistä kelpoisuutta koskevat vaatimukset täyttäväksi, kun hänen näkökykynsä on täysin palautunut ja silmälääketieteellisen tarkastuksen tulos on tyydyttävä.
                                 
                              
                                    g)
                                 
                                 
                                    
                                       Silmälasit ja piilolinssit
                                    
                                    
                                                1)
                                             
                                             
                                                Jos tyydyttävä näkökyky saavutetaan vain korjauksella, silmälaseilla tai piilolinsseillä on saavutettava optimaalinen näkökyky ja niiden on oltava hyvin siedetyt ja sovelluttava ilmailutehtäviin.
                                             
                                          
                                                2)
                                             
                                             
                                                Näkövaatimusten täyttämiseksi lupakirjan tai lupakirjojen mukaisia oikeuksia käytettäessä saa käyttää vain yksiä silmälaseja.
                                             
                                          
                                                3)
                                             
                                             
                                                Kaukonäön osalta hakijan on käytettävä silmälaseja tai piilolinssejä lupakirjan tai lupakirjojen mukaisia oikeuksia käyttäessään.
                                             
                                          
                                                4)
                                             
                                             
                                                Lähinäön osalta hakijan on pidettävä silmälasit käyttövalmiina lupakirjan tai lupakirjojen mukaisia oikeuksia käyttäessään.
                                             
                                          
                                                5)
                                             
                                             
                                                Kauko- tai lähinäön korjaamiseen tarkoitetut, samalla tavoin korjaavat varalasit on oltava välitöntä käyttöä varten saatavilla lupakirjan tai lupakirjojen mukaisia oikeuksia käytettäessä.
                                             
                                          
                                                6)
                                             
                                             
                                                Jos lupakirjan tai lupakirjojen mukaisia oikeuksia käytettäessä käytetään piilolinssejä, niiden on oltava kaukonäön korjaamiseen tarkoitetut, yksitehoiset, kirkkaat (värittömät) ja hyvin siedetyt.
                                             
                                          
                                                7)
                                             
                                             
                                                Hakijan, jolla on voimakas taittovirhe, on käytettävä piilolinssejä tai hänen silmälaseissaan on oltava ohennetut linssit.
                                             
                                          
                                                8)
                                             
                                             
                                                Ortokeratologisia (sarveiskalvoa muotoilevia) linssejä ei saa käyttää.
                                             
                                          
                              
                           MED.B.075   Värinäkö
                        
                        
                                    a)
                                 
                                 
                                    Hakija on katsottava terveydentilansa vuoksi kelpaamattomaksi, jos hän ei kykene osoittamaan näkevänsä oikein värejä, jotka ovat tarpeen lupakirjan mukaisten oikeuksien käyttämiseen turvallisesti.
                                 
                              
                                    b)
                                 
                                 
                                    
                                       Tutkimukset ja arviointi
                                    
                                    
                                                1)
                                             
                                             
                                                Hakijalle on tehtävä Ishiharan koe lääketieteellistä kelpoisuustodistusta ensimmäistä kertaa myönnettäessä. Kokeen läpäisseen hakijan voidaan katsoa täyttävän lääketieteellisen kelpoisuuden vaatimukset.
                                             
                                          
                                                2)
                                             
                                             
                                                Luokan 1 lääketieteellistä kelpoisuustodistusta varten
                                                
                                                            i)
                                                         
                                                         
                                                            jos hakija ei läpäise Ishiharan koetta, kelpoisuus on siirrettävä lupakirjaviranomaisen lääketieteellisen asiantuntijan ratkaistavaksi ja hakijalle on tehtävä muita värien erottelukykyä mittaavia kokeita sen määrittämiseksi, onko hänen värinäkönsä turvallisuuden kannalta riittävä;
                                                         
                                                      
                                                            ii)
                                                         
                                                         
                                                            hakijalla on oltava tavanomainen kolmivärinäkö (trikromaattinen värinäkö) ja turvallisuuden kannalta riittävä värinäkö;
                                                         
                                                      
                                                            iii)
                                                         
                                                         
                                                            hakija, joka ei läpäise värien erottelukykyä mittaavia lisäkokeita, on arvioitava terveydentilansa vuoksi kelpaamattomaksi.
                                                         
                                                      
                                          
                                                3)
                                             
                                             
                                                Luokan 2 lääketieteellistä kelpoisuustodistusta varten
                                                
                                                            i)
                                                         
                                                         
                                                            jos hakija ei läpäise Ishiharan koetta, hänelle on tehtävä muita värien erottelukykyä mittaavia kokeita sen määrittämiseksi, onko hänen värinäkönsä turvallisuuden kannalta riittävä;
                                                         
                                                      
                                                            ii)
                                                         
                                                         
                                                            jos hakijan värinäkö ei ole tyydyttävä, hänen oikeutensa käyttää lupakirjan mukaisia oikeuksia on rajoitettava vain päivällä lentämiseen.
                                                         
                                                      
                                          
                              
                           MED.B.080   Korva-, nenä- ja kurkkutaudit
                        
                        
                                    a)
                                 
                                 
                                    
                                       Tutkimukset
                                    
                                    
                                                1)
                                             
                                             
                                                Hakijan kuulo on tutkittava kaikissa lääkärintarkastuksissa.
                                                
                                                            i)
                                                         
                                                         
                                                            Luokan 1 lääketieteellisten kelpoisuustodistusten osalta, sekä luokan 2 lääketieteellisten kelpoisuustodistusten osalta silloin kun lupakirjaan haetaan lisättäväksi mittarilentokelpuutus tai matkalento-osuuden mittarilentokelpuutus, kuulo on testattava puhdasääniaudiometrin avulla ensimmäisessä lääkärintarkastuksessa, sen jälkeen viiden vuoden välein 40 vuoden ikään saakka ja sen jälkeen kahden vuoden välein.
                                                         
                                                      
                                                            ii)
                                                         
                                                         
                                                            Puhdasääniaudiometrillä testattaessa ensimmäisen lääketieteellisen kelpoisuustodistuksen hakijalla kuulonalenema saa olla 500, 1 000 tai 2 000 hertsin taajuuksilla enintään 35 dB ja 3 000 hertsin taajuudella enintään 50 dB kummassakin korvassa erikseen mitattuna. Kelpoisuustodistuksen voimassaolon jatkamista tai uusimista hakevan henkilön, jonka kuulonalenema on tätä suurempi, on osoitettava, että hänen toiminnallinen kuulonsa on riittävä.
                                                         
                                                      
                                          
                                                2)
                                             
                                             
                                                Korvat, nenä ja kurkku on tutkittava perusteellisesti luokan 1 lääketieteellistä kelpoisuustodistusta ensimmäistä kertaa myönnettäessä ja sen jälkeen määräajoin, jos se on kliinisesti tarkoituksenmukaista.
                                             
                                          
                              
                                    b)
                                 
                                 
                                    Jos hakijalla on jokin seuraavista lääketieteellisistä tiloista, hänelle on tehtävä lisätutkimuksia sen varmistamiseksi, ettei tila haittaa lupakirjan tai lupakirjojen mukaisten oikeuksien turvallista käyttöä:
                                    
                                                1)
                                             
                                             
                                                huonokuuloisuus;
                                             
                                          
                                                2)
                                             
                                             
                                                sisä- tai välikorvan aktiivinen sairaus;
                                             
                                          
                                                3)
                                             
                                             
                                                tärykalvon toimintahäiriö tai puhkeama, joka ei ole parantunut;
                                             
                                          
                                                4)
                                             
                                             
                                                korvatorven toimintahäiriö;
                                             
                                          
                                                5)
                                             
                                             
                                                tasapainoelimen toimintahäiriö;
                                             
                                          
                                                6)
                                             
                                             
                                                nenäkäytävien merkittävä ahtauma;
                                             
                                          
                                                7)
                                             
                                             
                                                sivuonteloiden toimintahäiriö;
                                             
                                          
                                                8)
                                             
                                             
                                                suuontelon tai ylähengitysteiden merkittävä epämuodostuma tai merkittävä infektio;
                                             
                                          
                                                9)
                                             
                                             
                                                puheen tai äänenmuodostuksen merkittävä häiriö;
                                             
                                          
                                                10)
                                             
                                             
                                                sisä- tai välikorvan leikkauksen jälkitila.
                                             
                                          
                              
                                    c)
                                 
                                 
                                    
                                       Ilmailulääketieteellinen arviointi
                                    
                                    
                                                1)
                                             
                                             
                                                Jos luokan 1 lääketieteellisen kelpoisuustodistuksen hakijalla on jokin b kohdan 1, 4 tai 5 alakohdassa mainituista lääketieteellisistä tiloista, kelpoisuus on siirrettävä lupakirjaviranomaisen lääketieteellisen asiantuntijan ratkaistavaksi.
                                             
                                          
                                                2)
                                             
                                             
                                                Jos luokan 2 lääketieteellisen kelpoisuustodistuksen hakijalla on jokin b kohdan 4 tai 5 alakohdassa mainituista lääketieteellisistä tiloista, kelpoisuus on arvioitava lupakirjaviranomaisen lääketieteellisen asiantuntijan kanssa neuvotellen.
                                             
                                          
                                                3)
                                             
                                             
                                                Jos luokan 2 lääketieteellisen kelpoisuustodistuksen hakija hakee mittarilentokelpuutuksen tai matkalento-osuuden mittarilentokelpuutuksen lisäämistä lupakirjaan, ja hänellä on b kohdan 1 alakohdassa mainittu lääketieteellinen tila, kelpoisuus on arvioitava lupakirjaviranomaisen lääketieteellisen asiantuntijan kanssa neuvotellen.
                                             
                                          
                              
                           MED.B.085   Ihotaudit
                        
                        Hakija on arvioitava terveydentilansa vuoksi kelpaamattomaksi, jos hänellä on todettu ihotauti, joka todennäköisesti vaarantaa lupakirjan mukaisten oikeuksien turvallisen käytön.
                        
                           MED.B.090   Syöpätaudit
                        
                        
                                    a)
                                 
                                 
                                    Jos hakijalla on primaarinen tai sekundaarinen pahanlaatuinen sairaus, hänen on saatava tyydyttävä tulos syöpätautilääkärin arvioinnista ennen kuin hakemuksen käsittelyä jatketaan. Tällaisten luokan 1 lääketieteellisen kelpoisuustodistuksen hakijoiden kelpoisuus on siirrettävä lupakirjaviranomaisen lääketieteellisen asiantuntijan ratkaistavaksi. Tällaisten luokan 2 lääketieteellisen kelpoisuustodistuksen hakijoiden kelpoisuus on arvioitava lupakirjaviranomaisen lääketieteellisen asiantuntijan kanssa neuvotellen.
                                 
                              
                                    b)
                                 
                                 
                                    Hakija, jonka lääketieteellisissä esitiedoissa on dokumentoitu tai jolla on kliinisesti diagnosoitu pahanlaatuinen aivokasvain, on arvioitava terveydentilansa vuoksi kelpaamattomaksi.
                                 
                              
                           3 JAKSO
                        
                        
                           
                              LAPL-lupakirjaan vaadittavien lääketieteellisten kelpoisuustodistusten erityisvaatimukset
                           
                        
                        
                           MED.B.095   LAPL-lupakirjaan vaadittavien lääketieteellisten kelpoisuustodistusten hakijoiden lääkärintarkastukset ja arviointi
                        
                        
                                    a)
                                 
                                 
                                    LAPL-lupakirjaan vaadittavan lääketieteellisen kelpoisuustodistuksen hakijat on arvioitava ilmailulääketieteen parhaiden käytäntöjen mukaisesti.
                                 
                              
                                    b)
                                 
                                 
                                    Erityistä huomiota on kiinnitettävä hakijan lääketieteellisiin esitietoihin kokonaisuudessaan.
                                 
                              
                                    c)
                                 
                                 
                                    Ensimmäiseen arviointiin, kaikkiin lupakirjan haltijan 50 ikävuoden jälkeen tehtäviin uudelleenarviointeihin sekä arviointeihin, joissa hakijan lääketieteelliset esitiedot eivät ole lääkärin saatavilla, on kuuluttava ainakin seuraavat tutkimukset:
                                    
                                                1)
                                             
                                             
                                                kliininen tarkastus;
                                             
                                          
                                                2)
                                             
                                             
                                                verenpaineen mittaus;
                                             
                                          
                                                3)
                                             
                                             
                                                virtsakoe;
                                             
                                          
                                                4)
                                             
                                             
                                                näöntarkastus;
                                             
                                          
                                                5)
                                             
                                             
                                                kuulotutkimus.
                                             
                                          
                              
                                    d)
                                 
                                 
                                    Kaikkiin ensimmäisen arvioinnin jälkeen tehtäviin uudelleenarviointeihin on kuuluttava vähintään seuraavat tutkimukset siihen asti, kun lupakirjan haltija täyttää 50 vuotta:
                                    
                                                1)
                                             
                                             
                                                LAPL-lupakirjan haltijan lääketieteellisten esitietojen arviointi;
                                             
                                          
                                                2)
                                             
                                             
                                                c kohdassa mainitut tutkimukset, siltä osin kuin ilmailulääketieteen keskus, ilmailulääkäri tai yleislääkäri katsoo ne tarpeellisiksi parhaiden ilmailulääketieteellisten käytäntöjen perusteella.”
                                             
                                          
                              
                  
                        2)
                     
                     
                        Korvataan D luku seuraavasti:
                        ”D LUKU
                        
                           
                              ILMAILULÄÄKÄRIT, YLEISLÄÄKÄRIT JA TYÖTERVEYSLÄÄKÄRIT
                           
                        
                        
                           1 JAKSO
                        
                        
                           
                              Ilmailulääkärit
                           
                        
                        
                           MED.D.001   Oikeudet
                        
                        
                                    a)
                                 
                                 
                                    Ilmailulääkärin hyväksyntätodistuksen haltijoilla on oikeus myöntää luokan 2 lääketieteellisiä kelpoisuustodistuksia sekä LAPL-lupakirjaan vaadittavia lääketieteellisiä kelpoisuustodistuksia, jatkaa niiden voimassaoloa ja uusia niitä sekä suorittaa asiaankuuluvia lääkärintarkastuksia ja arviointeja.
                                 
                              
                                    b)
                                 
                                 
                                    Ilmailulääkärin hyväksyntätodistuksen haltijat voivat hakea oikeuksiensa laajentamista luokan 1 lääketieteellisten kelpoisuustodistusten voimassaolon jatkamista ja uusimista koskeviin lääkärintarkastuksiin, jos he täyttävät MED.D.015 kohdassa vahvistetut vaatimukset.
                                 
                              
                                    c)
                                 
                                 
                                    Edellä a ja b kohdassa tarkoitettuihin ilmailulääkärin hyväksyntätodistuksen haltijoiden oikeuksiin kuuluvat oikeudet tehdä matkustamomiehistön jäsenten ilmailulääketieteellisiä tarkastuksia ja arviointeja sekä antaa niihin liittyvät matkustamomiehistön jäsenten terveydentilatodistukset tämän liitteen (osa MED) mukaisesti.
                                 
                              
                                    d)
                                 
                                 
                                    Ilmailulääkärin hyväksyntätodistuksen haltijoiden oikeuksien laajuus ja mahdolliset ehdot on määritettävä hyväksyntätodistuksessa.
                                 
                              
                                    e)
                                 
                                 
                                    Ilmailulääkärin hyväksyntätodistuksen haltijalla saa olla kerrallaan vain yksi tämän asetuksen mukaisesti myönnetty ilmailulääkärin hyväksyntätodistus.
                                 
                              
                                    f)
                                 
                                 
                                    Ilmailulääkärin hyväksyntätodistuksen haltija ei saa suorittaa ilmailulääketieteellisiä tarkastuksia ja arviointeja muussa jäsenvaltiossa kuin hänen hyväksyntätodistuksensa myöntäneessä jäsenvaltiossa, ellei
                                    
                                                1)
                                             
                                             
                                                kyseinen toinen jäsenvaltio ole myöntänyt hänelle oikeutta harjoittaa ammattitoimintaa erikoislääkärinä;
                                             
                                          
                                                2)
                                             
                                             
                                                hän ole ilmoittanut kyseisen toisen jäsenvaltion toimivaltaiselle viranomaiselle aikomuksestaan suorittaa ilmailulääketieteellisiä tarkastuksia ja arviointeja sekä myöntää lääketieteellisiä kelpoisuustodistuksia ilmailulääkärin oikeuksiensa laajuuden mukaisesti;
                                             
                                          
                                                3)
                                             
                                             
                                                hän ole saanut ohjeistusta kyseisen toisen jäsenvaltion toimivaltaiselta viranomaiselta.
                                             
                                          
                              
                           MED.D.005   Hakemus
                        
                        
                                    a)
                                 
                                 
                                    Ilmailulääkärin hyväksyntätodistusta tai ilmailulääkärin hyväksyntätodistuksen mukaisten oikeuksien laajentamista koskeva hakemus on tehtävä toimivaltaisen viranomaisen määrittämässä muodossa ja määrittämällä tavalla.
                                 
                              
                                    b)
                                 
                                 
                                    Ilmailulääkärin hyväksyntätodistuksen hakijan on annettava toimivaltaiselle viranomaiselle seuraavat tiedot:
                                    
                                                1)
                                             
                                             
                                                henkilötiedot ja työpaikan osoite;
                                             
                                          
                                                2)
                                             
                                             
                                                asiakirjat, joista käy ilmi hakijan täyttävän MED.D.010 kohdan mukaiset vaatimukset ja joissa on todisteet hyväksytysti suoritetusta, haettaviin oikeuksiin nähden tarkoituksenmukaisesta ilmailulääketieteen koulutuksesta;
                                             
                                          
                                                3)
                                             
                                             
                                                kirjallinen vakuutus siitä, että ilmailulääkäri, jolle on myönnetty ilmailulääkärin hyväksyntätodistus, myöntää lääketieteelliset kelpoisuustodistukset tämän asetuksen vaatimusten mukaisesti.
                                             
                                          
                              
                                    c)
                                 
                                 
                                    Jos ilmailulääkäri suorittaa ilmailulääketieteellisiä tarkastuksia useammassa kuin yhdessä paikassa, hänen on annettava toimivaltaiselle viranomaiselle kaikki tarvittavat tiedot kaikista toimipisteistä ja tiloista, joissa hän harjoittaa toimeaan.
                                 
                              
                           MED.D.010   Ilmailulääkärin hyväksyntätodistuksen myöntämistä koskevat vaatimukset
                        
                        Hakijalle myönnetään ilmailulääkärin hyväksyntätodistus, jos seuraavat edellytykset täyttyvät:
                        
                                    a)
                                 
                                 
                                    hakija on lääketieteen harjoittamiseen täysin pätevä ja hänellä on siihen lupa sekä todisteet erikoislääkärikoulutuksen suorittamisesta;
                                 
                              
                                    b)
                                 
                                 
                                    hakija on suorittanut hyväksytysti ilmailulääketieteen peruskurssin, johon kuului tarkastusmenetelmiä ja ilmailulääketieteellisiä arviointeja koskeva käytännön koulutus;
                                 
                              
                                    c)
                                 
                                 
                                    hakija on osoittanut toimivaltaiselle viranomaiselle, että hänellä on
                                    
                                                1)
                                             
                                             
                                                ilmailulääketieteellisten tarkastusten suorittamiseen tarvittavat soveltuvat tilat, menettelyt, dokumentaatio ja toimivat laitteet;
                                             
                                          
                                                2)
                                             
                                             
                                                lääketieteellisten tietojen luottamuksellisuuden varmistamiseen tarvittavat menetelmät ja edellytykset.
                                             
                                          
                              
                           MED.D.011   Ilmailulääkärin hyväksyntätodistuksen haltijan oikeudet
                        
                        Ilmailulääkärin hyväksyntätodistuksen myöntämisen myötä sen haltija saa oikeuden myöntää seuraavia todistuksia ensimmäisen kerran, jatkaa niiden voimassaoloa ja uusia ne:
                        
                                    a)
                                 
                                 
                                    luokan 2 lääketieteelliset kelpoisuustodistukset;
                                 
                              
                                    b)
                                 
                                 
                                    kevyiden ilma-alusten lupakirjaan vaadittavat lääketieteelliset kelpoisuustodistukset;
                                 
                              
                                    c)
                                 
                                 
                                    matkustamomiehistön terveydentilatodistukset.
                                 
                              
                           MED.D.015   Oikeuksien laajentamista koskevat vaatimukset
                        
                        Hakijalle voidaan myöntää ilmailulääkärin hyväksyntätodistus, jossa hänen oikeutensa laajennetaan luokan 1 lääketieteellisten kelpoisuustodistusten voimassaolon jatkamiseen ja todistusten uusimiseen, jos seuraavat edellytykset täyttyvät:
                        
                                    a)
                                 
                                 
                                    hakijalla on voimassa oleva ilmailulääkärin hyväksyntätodistus;
                                 
                              
                                    b)
                                 
                                 
                                    hakija on suorittanut vähintään 30 luokan 2 lääketieteellisen kelpoisuustodistuksen tai vastaavan todistuksen myöntämistä, voimassaolon jatkamista tai todistuksen uusimista koskevaa lääkärintarkastusta enintään kolmen hakemusta edeltäneen vuoden aikana;
                                 
                              
                                    c)
                                 
                                 
                                    hakija on suorittanut hyväksytysti ilmailulääketieteen jatkokurssin, johon kuului tarkastusmenetelmiä ja ilmailulääketieteellisiä arviointeja koskeva käytännön koulutus;
                                 
                              
                                    d)
                                 
                                 
                                    hakija on hyväksytysti suorittanut vähintään kaksipäiväisen käytännön koulutuksen joko ilmailulääketieteen keskuksessa tai toimivaltaisen viranomaisen valvonnassa.
                                 
                              
                           MED.D.020   Ilmailulääketieteen kurssit
                        
                        
                                    a)
                                 
                                 
                                    MED.D.010 kohdan b kohdassa ja MED.D.015 kohdan c kohdassa tarkoitettuja ilmailulääketieteen kursseja saa järjestää vasta, kun sen jäsenvaltion toimivaltainen viranomainen, jossa koulutusorganisaation päätoimipaikka on, on hyväksynyt kurssin. Tällaisen hyväksynnän saamiseksi koulutusorganisaation on osoitettava, että kurssin opetusohjelma sisältää oppimistavoitteet tarvittavan pätevyyden hankkimiseksi ja että koulutuksesta vastaavilla henkilöillä on riittävä tieto ja kokemus.
                                 
                              
                                    b)
                                 
                                 
                                    Kertauskursseja lukuun ottamatta kurssien päätteeksi on suoritettava kirjallinen koe kurssin sisältöön kuuluvissa oppiaineissa.
                                 
                              
                                    c)
                                 
                                 
                                    Koulutusorganisaation on annettava kokeen läpäisseille osallistujille todistus hyväksytysti suoritetusta kurssista.
                                 
                              
                           MED.D.025   Ilmailulääkärin hyväksyntätodistuksen muutokset
                        
                        
                                    a)
                                 
                                 
                                    Ilmailulääkärin hyväksyntätodistuksen haltijan on ilmoitettava toimivaltaiselle viranomaiselle ilman aiheetonta viivytystä seuraavista olosuhteista, jotka saattavat vaikuttaa hänen hyväksyntätodistukseensa:
                                    
                                                1)
                                             
                                             
                                                lääkäreitä valvova toimielin on aloittanut ilmailulääkäriin kohdistuvan kurinpitomenettelyn tai tutkinnan;
                                             
                                          
                                                2)
                                             
                                             
                                                hyväksyntätodistuksen myöntämisen perustana olleissa seikoissa on tapahtunut muutoksia, mukaan lukien hakemuksen mukana toimitettujen lausuntojen sisältö;
                                             
                                          
                                                3)
                                             
                                             
                                                ilmailulääkärin hyväksyntätodistuksen myöntämistä koskevat vaatimukset eivät enää täyty;
                                             
                                          
                                                4)
                                             
                                             
                                                ilmailulääkärin vastaanoton toimipaikka tai postiosoite on muuttunut.
                                             
                                          
                              
                                    b)
                                 
                                 
                                    Jos toimivaltaiselle viranomaiselle ei tehdä ilmoitusta a kohdan mukaisesti, ilmailulääkärin hyväksyntätodistuksen voimassaolo keskeytetään tai todistus peruutetaan liitteessä II (osa ARA) olevan ARA.MED.250 kohdan mukaisesti.
                                 
                              
                           MED.D.030   Ilmailulääkärin hyväksyntätodistuksen voimassaoloaika
                        
                        Ilmailulääkärin hyväksyntätodistus on voimassa kolme vuotta, ellei toimivaltainen viranomainen päätä lyhentää tätä aikaa yksittäistapaukseen liittyvistä asianmukaisesti perustelluista syistä.
                        Hyväksyntätodistuksen haltijan hakemuksesta
                        
                                    a)
                                 
                                 
                                    hyväksyntätodistuksen voimassaoloa jatketaan edellyttäen, että haltija
                                    
                                                1)
                                             
                                             
                                                täyttää edelleen yleiset lääkärin ammatin harjoittamista koskevat edellytykset ja hänellä on edelleen lupa lääkärin ammatin harjoittamiseen;
                                             
                                          
                                                2)
                                             
                                             
                                                on suorittanut ilmailulääketieteen kertauskurssin viimeksi kuluneiden kolmen vuoden aikana;
                                             
                                          
                                                3)
                                             
                                             
                                                on suorittanut vähintään 10 ilmailulääketieteellistä tai vastaavaa tarkastusta joka vuosi;
                                             
                                          
                                                4)
                                             
                                             
                                                täyttää edelleen hyväksyntätodistuksen edellytykset;
                                             
                                          
                                                5)
                                             
                                             
                                                käyttää oikeuksiaan tämän liitteen (osa MED) vaatimusten mukaisesti;
                                             
                                          
                                                6)
                                             
                                             
                                                on osoittanut ylläpitävänsä ilmailulääketieteellistä pätevyyttään toimivaltaisen viranomaisen vahvistaman menettelyn mukaisesti.
                                             
                                          
                              
                                    b)
                                 
                                 
                                    hyväksyntätodistus uusitaan edellyttäen, että haltija täyttää joko a kohdassa vahvistetut voimassaolon jatkamista koskevat vaatimukset tai seuraavat vaatimukset:
                                    
                                                1)
                                             
                                             
                                                täyttää edelleen yleiset lääkärin ammatin harjoittamista koskevat edellytykset ja hänellä on edelleen lupa lääkärin ammatin harjoittamiseen;
                                             
                                          
                                                2)
                                             
                                             
                                                on suorittanut ilmailulääketieteen kertauskurssin viimeksi kuluneen vuoden aikana;
                                             
                                          
                                                3)
                                             
                                             
                                                on viimeksi kuluneen vuoden aikana suorittanut hyväksytysti käytännön koulutuksen joko ilmailulääketieteen keskuksessa tai toimivaltaisen viranomaisen valvonnassa;
                                             
                                          
                                                4)
                                             
                                             
                                                täyttää edelleen MED.D.010 kohdan vaatimukset;
                                             
                                          
                                                5)
                                             
                                             
                                                on osoittanut ylläpitävänsä ilmailulääketieteellistä pätevyyttään toimivaltaisen viranomaisen vahvistaman menettelyn mukaisesti.
                                             
                                          
                              
                           2 JAKSO
                        
                        
                           
                              Yleislääkärit
                           
                        
                        
                           MED.D.035   Yleislääkäreitä koskevat vaatimukset
                        
                        Yleislääkärit voivat toimia LAPL-lupakirjaan vaadittavia lääketieteellisiä kelpoisuustodistuksia myöntävinä ilmailulääkäreinä, jos he täyttävät seuraavat edellytykset:
                        
                                    a)
                                 
                                 
                                    harjoittavat ammattiaan jäsenvaltiossa, jossa yleislääkäreillä on kaikki hakijoita koskevat lääketieteelliset tiedot käytettävissään;
                                 
                              
                                    b)
                                 
                                 
                                    harjoittavat ammattiaan toimivaltaisen viranomaisen jäsenvaltion kansallisessa lainsäädännössä vahvistettujen mahdollisten lisävaatimusten mukaisesti;
                                 
                              
                                    c)
                                 
                                 
                                    ovat lääketieteen harjoittamiseen täysin päteviä ja heillä on toimivaltaisen viranomaisen jäsenvaltion kansallisen lainsäädännön mukainen lupa lääketieteen harjoittamiseen;
                                 
                              
                                    d)
                                 
                                 
                                    ovat tehneet ilmoituksen toimivaltaiselle viranomaiselle ennen tällaisen toiminnan aloittamista.
                                 
                              
                           3 JAKSO
                        
                        
                           
                              Työterveyslääkärit
                           
                        
                        
                           MED.D.040   Työterveyslääkäreitä koskevat vaatimukset
                        
                        Jäsenvaltioissa, joissa toimivaltainen viranomainen on vakuuttunut siitä, että työterveyslääkäreihin sovellettavan kansallisen terveydenhuoltojärjestelmän vaatimukset ovat sellaiset, että ne riittävät varmistamaan tässä liitteessä (osa MED) vahvistettujen työterveyslääkäreitä koskevien vaatimusten täyttymisen, työterveyslääkärit voivat tehdä matkustamomiehistön ilmailulääketieteellisiä arviointeja, mikäli
                        
                                    a)
                                 
                                 
                                    he ovat lääketieteen harjoittamiseen täysin päteviä ja heillä on sekä lupa lääketieteen harjoittamiseen että työterveyslääkärin pätevyys;
                                 
                              
                                    b)
                                 
                                 
                                    työterveyshuoltoon pätevöittävä opetusohjelma taikka muu heidän saamansa koulutus tai käytännön kokemus kattaa matkustamomiehistön lennonaikaisen työympäristön ja turvallisuuteen liittyvät tehtävät;
                                 
                              
                                    c)
                                 
                                 
                                    he ovat tehneet ilmoituksen toimivaltaiselle viranomaiselle ennen tällaisen toiminnan aloittamista.”
                                 
                              
                  
      
      
         
            LIITE II
            Lisätään asetuksen (EU) N:o 1178/2011 liitteessä VI olevassa luvussa MED olevaan I jaksoon kohta seuraavasti:
            
               
                  ”ARA.MED.160   Lääketieteellisiä kelpoisuustodistuksia koskeva tiedonvaihto keskitetyn kelpoisuusrekisterin välityksellä
               
               
                           a)
                        
                        
                           Virasto perustaa keskitetyn kelpoisuusrekisterin, Euroopan ammattilentäjien lääketieteellisen kelpoisuusrekisterin (EAMR), ja hallinnoi sitä.
                        
                     
                           b)
                        
                        
                           Lääketieteellisiä kelpoisuustodistuksia ja luokan 1 lääketieteellisten kelpoisuustodistusten hakijoiden ja haltijoiden valvontaa sekä ilmailulääkäreiden ja ilmailulääketieteen keskusten valvontaa varten c kohdassa tarkoitettujen henkilöiden on Euroopan ammattilentäjien lääketieteellisen kelpoisuusrekisterin välityksellä vaihdettava seuraavat tiedot:
                           
                                       1)
                                    
                                    
                                       luokan 1 lääketieteellisen kelpoisuustodistuksen hakijan tai haltijan perustiedot: lupakirjaviranomainen; sukunimi ja etunimi; syntymäaika; kansalaisuus; sähköpostiosoite ja hakijan toimittaman yhden tai useamman tunnistusasiakirjan (kansallinen henkilökortti tai passi) numero;
                                    
                                 
                                       2)
                                    
                                    
                                       luokan 1 lääketieteellisen kelpoisuustodistuksen osalta: lääkärintarkastuksen päivämäärä tai, jos tarkastusta ei vielä ole saatu päätökseen, lääkärintarkastuksen aloituspäivämäärä; luokan 1 lääketieteellisen kelpoisuustodistuksen myöntämispäivä ja voimassaolon päättymispäivä; tarkastuksen suorituspaikka; rajoitusten tilanne; kelpoisuustodistuksen tilanne (uusi, palautettu, voimassaolo keskeytetty tai peruutettu); lupakirjaviranomaisen lääketieteellisen asiantuntijan yksilöllinen tunnistenumero; kelpoisuustodistuksen myöntänyt ilmailulääkäri tai ilmailulääketieteen keskus ja sen toimivaltainen viranomainen.
                                    
                                 
                     
                           c)
                        
                        
                           Seuraavilla henkilöillä on b kohdassa mainittuja tarkoituksia varten oltava pääsy Euroopan ammattilentäjien lääketieteelliseen kelpoisuusrekisteriin ja siinä oleviin tietoihin:
                           
                                       1)
                                    
                                    
                                       luokan 1 lääketieteellisen kelpoisuustodistuksen hakijan tai haltijan lupakirjaviranomaisen lääketieteelliset asiantuntijat sekä muu kyseisen viranomaisen asianmukaisesti valtuutettu henkilöstö, joka vastaa kyseisen hakijan tai haltijan rekisteritietojen luomisesta tai ylläpitämisestä tämän asetuksen vaatimusten mukaisesti;
                                    
                                 
                                       2)
                                    
                                    
                                       ilmailulääkärit ja ilmailulääketieteen keskusten asianmukaisesti valtuutettu henkilöstö, jolle hakija tai haltija on toimittanut MED.A.035 kohdan b kohdan 2 alakohdan mukaisen ilmoituksen;
                                    
                                 
                                       3)
                                    
                                    
                                       kyseisten hakijoiden tai haltijoiden ilmailulääketieteellisiä arviointeja tekevien ilmailulääkäreiden tai ilmailulääketieteen keskusten valvonnasta vastaavan toimivaltaisen viranomaisen asianmukaisesti valtuutettu henkilöstö.
                                    
                                 Virasto ja kansalliset toimivaltaiset viranomaiset voivat lisäksi antaa pääsyn Euroopan ammattilentäjien lääketieteelliseen kelpoisuusrekisteriin ja siinä oleviin tietoihin muille henkilöille, jos se on tarpeen Euroopan ammattilentäjien lääketieteellisen kelpoisuusrekisterin toimivuuden varmistamisen ja erityisesti sen teknisen ylläpidon kannalta. Tällöin virasto tai asianomainen kansallinen toimivaltainen viranomainen varmistaa, että näillä henkilöillä on asianmukainen valtuutus ja pätevyys, että pääsy rajataan vain niihin tarkoituksiin, joiden vuoksi se on annettu, ja että he ovat saaneet etukäteen koulutusta sovellettavasta henkilötietojen suojaa koskevasta lainsäädännöstä ja siihen liittyvistä tietosuojatoimista. Jos toimivaltainen viranomainen myöntää tällaisen pääsyn jollekin henkilölle, sen on ilmoitettava asiasta virastolle etukäteen.
                        
                     
                           d)
                        
                        
                           Edellä c kohdassa tarkoitettujen lupakirjaviranomaisten, ilmailulääkäreiden ja ilmailulääketieteen keskusten on aina luokan 1 lääketieteellisen kelpoisuustodistuksen hakijaa tai haltijaa koskevan lääkärintarkastuksen tehtyään syötettävä heti b kohdassa tarkoitetut tiedot Euroopan ammattilentäjien lääketieteelliseen kelpoisuusrekisteriin tai päivitettävä nämä tiedot tarpeen mukaan.
                        
                     
                           e)
                        
                        
                           Jos tiedot ovat asetuksen (EY) N:o 45/2001 (1) 2 artiklassa määritellyn mukaisesti henkilötietoja, näiden on aina tietoja syöttäessään tai päivittäessään ilmoitettava tästä etukäteen luokan 1 kelpoisuustodistuksen hakijalle tai haltijalle.
                        
                     
                           f)
                        
                        
                           Virasto varmistaa Euroopan ammattilentäjien lääketieteellisessä kelpoisuusrekisterissä olevien tietojen eheyden ja turvallisuuden asianmukaisen tietoteknisen infrastruktuurin avulla. Kansallisten toimivaltaisten viranomaisten kanssa neuvotellen virasto vahvistaa protokollat ja tekniset toimenpiteet, jotka ovat tarpeen sen varmistamiseksi, että pääsy Euroopan ammattilentäjien lääketieteelliseen kelpoisuusrekisteriin ja siinä oleviin tietoihin on laillista ja turvattua, ja soveltaa niitä.
                        
                     
                           g)
                        
                        
                           Virasto varmistaa, että Euroopan ammattilentäjien lääketieteellisessä kelpoisuusrekisterissä olevat tiedot poistetaan kymmenen vuoden ajanjakson kuluttua. Tämä ajanjakso alkaa päivästä, jona viimeisen hakijalle tai haltijalle myönnetyn luokan 1 kelpoisuustodistuksen voimassaolo päättyy, tai päivästä, jona viimeiset kyseistä hakijaa tai haltijaa koskevat tiedot on syötetty tai tietoja on viimeksi päivitetty, sen mukaan kumpi päivämäärä on myöhäisempi.
                        
                     
                           h)
                        
                        
                           Virasto varmistaa, että luokan 1 lääketieteellisten kelpoisuustodistusten hakijoilla tai haltijoilla on pääsy kaikkiin heitä koskeviin tietoihin Euroopan ammattilentäjien lääketieteellisessä kelpoisuusrekisterissä ja että he ovat tietoisia siitä, että he voivat pyytää näiden tietojen oikaisemista tai poistamista. Lupakirjaviranomaiset arvioivat tällaiset pyynnöt ja varmistavat, että tiedot oikaistaan tai poistetaan, jos ne katsovat, että kyseiset tiedot ovat virheellisiä tai niitä ei tarvita b kohdassa mainittuja tarkoituksia varten.”
                        
                     
            
               (1)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EUVL L 8, 12.1.2001, s. 1).